Vulin: Razgraničenje najbolje rešenje za KiM, "velika Albanija" opasnost\nRTS\t17.06.2018 11:35\nUveren je da bi se takvim rešenjem osujetilo stvaranje "velike Albanije", koju, sad već i kao ministar i političar, vidi kao najveću opasnost za region.\n"Velika Albanija se mora zaustaviti na Kosovu. Na KiM se mora zaustaviti širenje Velike Albanije i mora se zaustaviti proces destabilizacije ovog regiona. Drugačije nije moguće", rekao je Vulin za Tanjug.\nPrecizira i da je razgraničenje kao rešenje za kosovski problem samo okvirna ideja, koja bi morala da se razradi: "Posebno je treba razmotriti iz ugla pitanja šta učiniti sa Srbima, koji ne bi ušli u sastav tog razgraničenja, šta sa obavezama zemalja koje se nalaze oko nas....".\nDodao je da bi takvo rešenje moralo da podrazumeva i garancije da se Albanija i Kosovo posle toga ne mogu ujediniti, a Srbi ostati "razjedinjeni".\nPitanje je, primećuje, da li će to biti moguće uraditi, jer, kako kaže, mnogo je faktora od kojih to zavisi, a pre svih ю "šta kaže srpski narod, da li se slaže ili ne, a onda naravno i šta će reći Albanci i velike sile".\n"Nikada se promena granica ne može raditi bez velikih sila...Ali, ako im je stalo do trajnog mira na Balkanu, onda će morati da postave jasne granice i moraće da zaustave širenje Velike Albanije", uveren je Vulin.\nMinistar naglašava, još jednom, da je izneo lični stav:\n"Ne mogu da govorim u ime Srbije. Srbija će na kraju o tome govoriti. I svako rešenje koje bude doneto moraće da bude potvrđeno do strane naroda", rekao je Vulin.\n"Izjašnjavanje građana nije skrivanje iza naraoda"\nPodvlači da to što će se o rešenju za Kosovo i Metohiju izjasniti građani Srbije ne predstavlja "skrivanje" iza naroda.\n"U ovoj zemlji, kada pozovete narod da kaže nešto o onome što radite, onda kažu – to je skrivanje iza naroda, a kada ga ne pitate, kada radite nešto što smatrate da je vaš politički mandat, onda kažu – e, ovo je diktatura, u kojoj se narod ništa ne pita", ukazuje ministar odbrane i predsednik PS.\nPrema tome, takvi neka se prvo dogovore, sami sa sobom, da li da se narod pita ili ne, kaže Vulin, i dodaje: "Ja sam za to da o takvim stvarima narod mora da se pita, to su stvari koje određuju našu istoriju".\nInsistira i na oceni da je ideja Velike Albanije destabilizujući faktor u regionu "broj jedan".\nNa pitanje o tome kako vidi bezbednosnu situaciju u regionu, naime, ministar ukazuje da je u nekim delovima regiona situacija vrlo nestabilna, česte su promene vlasti, a vlade slabe i pod snažnim uticajem spoljnog faktora a rezultat je krajnji nacionalizam, "koji uvek pronalazi da su Srbi za sve krivi, i da je svaki njihov nespeh zapravo posledica lošeg uticaja Srba".\nAli, politika Velike Albanije je na prvom mestu na ovom prostoru, ako pričamo o faktorima ozbiljne destabilzacije regiona.\n"Velika Albanija nije nešto sa čime će se nositi ili nose samo Srbi, već je nešto o čemu će morati da razmišlja čitav region", uveren je Vulin i dodaje: "Želim da upozorim Evropu na Veliku Albaniju. Na politiku krvi i tla, koja se sve češće čuje. Na politiku koja se nužno sukobljava i sa Srbima, ali i sa drugim narodima, koji žive na putu širenja velike Albanije".\nSmatra i da bi Evropa trebalo ozbiljno da shvati "Edija Ramu kada govori o jednoj zemlji, sa jednim predsednikom".\nKako je rekao, ma koliko Rama posle demantovao sam sebe, mi vidimo da su ukinute carine između naše autonomne pokrajine KiM i Albanije, kao i da se traži jedinstven udžbenički program za sve sredine gde god žive Albanci, a u dražavama u okruženju se traži da Albanci, bez obzira na veličinu, imaju prava kao da su većinsko stanovništvo "ili pola-pola, u najmanju ruku".\n"Evropa ne sme da ponovi grešku iz devedesetih"\nOcenio je da Evropa ne sme da ponovi grešku iz 90-ih kada je u BiH bio odred "El mudžahedin", čiji pripadnici su prvi poceli sa zastrašujućom praksom odsecanja glava hrišćanima, upravo u Bosni, na Ozrenu.\n"Ne u Siriji, ili u Iraku. Tada je Evropa mislila da je dovoljno to zlo islamskog terorizma 'nahraniti' Srbima i da će to stati tu gde su Srbi, ne shvatajući da se oni ne bore protiv Srba, već protiv hrišćana", rekao je Vulin i ponovio da Evropa sada nema prava da na to ćuti.\n"Pošto je tada ćutala i nije razumela, sada nema pravo da ćuti i da se pravi da ne razume da postoje politički krugovi koji hoće da naprave veliku Albaniju. Ona je najveća opasnost na ovom prostoru i ako ne bude zaustavljena dok je još politička ideja, moraće da se zaustavlja kasnije kada će biti mnogo skuplje i mnogo teže".\nIstovremeno, Srbija je uz sve to na stalnom udaru onih koji nastoje da je destabilizuju.\n"Vučić – netipičan evropski lider"\nRazlog tome vidi u činjenici da je njen predsednik, Aleksandar Vučić, "netipičan evropski lider", jer je jako teško naći njegovog kolegu koji ima takav autoriotet i poštovanje svog naroda i toliko pobeda na izborima.\n"Takav čovek, koji vodi Srbiju i sistem, nije drag većini sila. Oni žele nestabilnu političku situaciju u našoj zemlji, u kojoj će biti više malih političkih aktera, koji će se najviše plašiti izbora i moraće da prihvate sve što im se iz nekih ambasada kaže", rekao je Vulin i podvukao da sa Vučićem tako ne može, jer je uvek spreman da pita narod na izborima šta želi i uvek podršku dobija.\n"Naravno da je proces destabilizacije trajan i ne misle da prestanu dokle god ne dobiju poltičku scenu u Srbiji kao 2000. godine sa jedno 13 potpredsednika vlade, i jedno 40-ak stranaka koje čine vladu i većinu, koju možete da sruštite kada god hoćete", uveren je Vulin.\nUveren je i da se sve to radi planski, na šta je, kaže, upozoravao, a ti njegovi stavovi kritikovani kao preterani.\nPrema njegovim rečima, deo te priče su upravo i protesti i blokade, i širenje lažnih vesti o zatrovanoj vodi u Beogradu, pa i špekulacije po nestanku novinara Stefana Cvetkovića...\n"Kako jedan oblik protesta propadne, rađa se drugi i uvek sa istom organizacijom i matricom i uvek kada Aleksandar Vucić treba da pregovara o KiM", zaključio je ministar Aleksandar Vulin.


Odluka Saveta Evrope o presudi Evropskog suda u slučaju 'Nestale bebe' protiv Srbije - Dijalog.net\nNaslovna Društvo Odluka Saveta Evrope o presudi Evropskog suda u slučaju ‘Nestale bebe’ protiv Srbije\nBeograd, 06. mart 2020. – Srbija mora da sprovede presudu Evropskog suda za ljudska prava iz 2013. godine u predmetu “Zorica Jovanović protiv Srbije”, u vezi s navodima o bebama nestalim iz porodilišta, i da najkasnije do 1. oktobra 2020. godine dostavi sveobuhvatne informacije o tome odlučio je Komitet ministara Saveta Evrope.\nRanije je objavljeno da je Zorica Jovanović majka kojoj su doktori u ćuprijskoj bolnici 1983. saopštili da je njen sin umro, a nisu joj dali da ga vidi, za uzrok smrti su naveli da je nepoznat, a smrt njenog sina nije zavedena u matičnoj knjizi umrlih, niti je telo bebe predato porodici.\nU odluci dostavljenoj agenciji Beta, Komitet ministara konstatuje da je na zasedanju 3-5. marta najpre podsetio da se taj slučaj odnosi na to da tužena država Srbija “i dalje ne uspeva da pruži verodostojne informacije o pitanju sudbine beba prijavljenih kao nestalih iz porodilišta uglavnom u periodu od 1970-ih do 1990-ih godina“.\nKomitet je pozdravio dolazak državnog sekretara Ministarstva pravde koji je izneo novosti u tom slučaju i “izrazio veliko zadovoljstvo što je 29. februara parlament (Srbije) usvojio zakon kojim se uspostavlja mehanizam nezavisne istrage za utvrđivanje sudbine ‘nestalih beba’ “.\nUz to je Komitet pozdravio i “nedavne napore svih nadležnih organa (Srbije) da intenzivno sarajuju s raznim organizacijama roditelja da bi se našli načini i sredstva za rešavanje njihovih problema, uključujući konsultacije s roditeljima koje je organizovala premijerka (Ana Brnabić) 28. februara kako bi se u potpunosti uzela u obzir njihova zabrinutost“.\nKomitet je “sa interesovanjem konstatovao da su te konsultacije rezultirale dodatnim izmenama (predloga zakona), posebno formiranjem komisije koja i roditeljima, i osobama koje sumnjaju da one mogu biti ‘nestale bebe’, kao i ombudsmanu, omogućavaju da pokrenu istražni postupak“.\nTo telo Saveta Evrope je “pozdravilo i činjenicu da su vlasti tokom procesa usvajanja zakona održavale blisku saradnju sa Sekretarijatom (Saveta Evrope) da bi se obezbedilo rešenje koje je u skladu s Konvencijom (Saveta Evrope)” i “pozvalo ih da nastave saradnju da bi osigurali potpuno i efikasno sprovođenje presude“.\nKomitet je “vlasti (Srbije) pozvao da brzo preduzmu neophodne praktične mere kako bi osigurale efikasnu primenu novog mehanizma za utvrđivanje činjenica, posebno uspostavljanje DNK-baze podataka radi olakšavanja procesa utvrđivanja istine i obuke istražnih sudija i policije za postupanje u slučajevima ‘nestalih beba’ “, uz korišćenje stručnosti u okviru Saveta Evrope i njegovih država članica.\nKomitet ministara Saveta Evrope je uz to “pozvao vlasti (Srbije) da najkasnije do 1. oktobra 2020. godine pruže sveobuhvatne informacije o sprovođenju i funkcionisanju mehanizma istrage” i “odlučio da nastavi svoj nadzor nad ovim slučajem po standardnoj proceduri” piše na kraju teksta.\nPrethodno Smart impakt fond za podršku preduzećima sa jakim društvenim uticajem\nSledeće CRTA: Pritisak na birače je krivično delo u Srbiji\nTop Tags vladavina prava mladi Civilno društvo lokalna samouprava konkurs OCD Evropska komisija Društvo istraživanje evropske integracije Srbija i Evropska unija Evropska unija ljudska prava mediji Vlada Republike Srbije


MILAČIĆ: Prva vlada "slobodne Crne Gore" najverovatnije u oktobru | Novosti.RS\nKonstitutivna skupština zakazana je za 23. septembar, kada će biti verifikovani mandati i tada počinje proces za formiranje nove vlade i to će, kako smatra Milačić, biti “zapisivanje istorije”.\nOn očekuje da će Đukanović dati mandat Krivokapiću i da neće odugovlačiti, jer, kaže Milačić, to od njega očekuje i međunarodna zajednica.\nMilačić je za Prvu TV rekao i da će zatražiti ispitivanje imovine Mila Ðukanovića.\nLider Prave Crne Gore kaže da veruje da Ðukanović neće dati ostavku, ali misli da on namerava da u jednom momentu pobegne iz zemlje.\nMarko MIlačić Crna Gora vlada Milo Đukanović


Zaharova: SAD nemaju dokaze za optužbe protiv Rusije - 09.04.2020, Sputnik Srbija\nVašington nije pružio nikakve dokaze za optužbe da Rusija navodno širi dezinformacije o virusu korona. Optužbe Sjedinjenih Američkih Država su beskrupulozne... 09.04.2020, Sputnik Srbija\nBraćo Rusi čuvajte sebe, a za njih imate vakcinu odnosno više njih. Oni vam nikada prijatelji biti neće, svaki vaš human gest doživljavaju kao slabost i dokaz svoje eugenističke superiornosti. Ne vredi trošiti se na njih\nVašington nije pružio nikakve dokaze za optužbe da Rusija navodno širi dezinformacije o virusu korona. Optužbe Sjedinjenih Američkih Država su beskrupulozne, smatra portparolka Ministarstva inostranih poslova Rusije Marija Zaharova.\nZaharova je istakla da u uslovima kada se ceo svet bori protiv pandemije, optužbe na račun Rusije „nisu samo neosnovane, već su jednostavno beskrupulozne“.\n„Ne prestaje da nas zapanjuje cinizam s kojim se koristi tema virusa korona, kao ni u kojoj meri zapadne zemlje koriste ovu temu za informativno sučeljavanje. Mi zbunjeno i začuđeno posmatramo pokušaje nekih američkih medija, pa i visokih zvaničnika, da optuže Rusiju za sprovođenje nekakve dezinformacione kampanje protiv SAD, koja se tiče pandemije Kovid-19“, rekla je Zaharova na brifingu.\nPrema njenim rečima, ruska strana se posebno obraćala američkom Stejt departmentu sa zahtevom da dostavi faktičke dokaze za takve izjave, imajući u vidu da su poticale i od zvaničnika Sjedinjenih Američkih Država.\n„Nismo dobili nikakva razumna objašnjenja za ovakve tvrdnje, a da ne govorimo o bilo kakvim dokazima. Odnosno, ispada da sami Amerikanci šire dezinformacije“, istakla je Zaharova.\nKako je izjavila, novi pokušaji američkih optužbi protiv Rusije predstavljaju neumesan nastavak rusofobije, koju propagiraju određene političke snage u Vašingtonu, koje uopšte ne brine ono što je trenutno zabrinjavajuće na globalnom nivou, pa i u SAD, naročito kada se radi o ogromnom broju obolelih od Kovid-19 i žrtvama.\nPrema njenim rečima, Rusija aktivno učestvuje u aktivnostima protiv pandemije i trudi se da pomogne drugim zemljama, uključujući SAD.\n„Izražavamo našu solidarnost s američkim narodom u ovom teškom periodu i pozivamo odgovorne američke političare da ipak budu objektivni u svojim izjavama, i daju odgovarajuće procene svih ovih insinuacija“, rezimirala je Zaharova.\nPodsetimo, s američke strane je bilo više optužbi na račun Rusije zbog širenja dezinformacija o pandemiji virusa korona, između ostalih i državnog sekretara SAD Majka Pompea.\nOptužbe Amerike da Kina, Rusija i Iran šire dezinformacije o koronavirusu - loša komedija\nRuski diplomata poziva „Hjuman rajts voč“: Ne širite dezinformacije o koronavirusu u Rusiji\n9 April 2020, 21:58\n9 April 2020, 22:45


Istraživači potvrdili da je medicinska marihuana najsnažniji antikancer lek - UniversumX\nRanije ove godine, “GV Pharmaceuticals” najavio je proboj istraživanja raka, nakon otkrivanja da su kanabidiol i tetrahidrokanabinol u stanju da uspešno tretiraju agresivni oblik raka mozga.\nMultiformni glioblastom ili GBM je “naročito agresivan tumor mozga, sa lošom prognozom”, kažu u britanskoj biofarmaceutskoj kompaniji, koja se fokusirala na razvoj vlasničke kanabinoidne medicine.\n“Nalazi iz ove dobro dizajnirane kontrolisane studije sugerišu da je dodavanje kombinacije THC i CBD, pacijentima na intenzivan temozolomid dovelo do značajnih poboljšanja preživljavanja u poređenju sa placebom i to je dobar signal potencijalne efikasnosti. Štaviše, kanabinoidna medicina je generalno dobro tolerisana. Ovi obećavajući rezultati su od posebnog interesa jer farmakologija THC- CBD proizvoda izgleda da se razlikuje od postojećih onkoloških lekova, i može ponuditi jedinstvenu i eventualno sinergističku opciju za budući gliomski tretman.”\n“Studije kod miševa i pacova pokazale su da kanabinoidi mogu inhibirati rast tumora izazivajući smrt ćelije, blokiranje rasta ćelija, i blokiranje razvoja krvnih sudova, potrebnih tumorima da raste. Laboratorijske i životinjske studije pokazale su da kanabinoidi mogu da ubijaju ćelije raka dok štite normalne ćelije.\n“Laboratorijska studija kanabidiola (CBD) u ljudskim ćelijama glioma pokazala je da, kada se daju zajedno sa hemoterapijom, CBD može učiniti hemoterapiju efikasnijom i povećati smrt ćelija raka bez povrede normalnih ćelija. Studije u modelima raka miševa pokazale su da CBD zajedno sa delta-9-THC mogu učiniti hemoterapiju kao što je temozolomid, efikasnijom.”\nEfekat marihuane na ćelije raka nije novost. U 2006. godini objavljeni su rezultati studije u medicinskom časopisu “British Journal of Pharmacologi”. Tim španskih naučnika na čelu sa Manuelom Guzmanom sproveo je prvo kliničko ispitivanje procene protivtumornog delovanja THC-a na ljude. Guzman je primenio THC u tumore devet pacijenata sa glioblastomom, koji nisu uspeli da reaguju na standardne terapije mozga. Tretman THC-a je povezan sa značajno smanjenom proliferacijom tumorskih ćelija kod svakog subjekta ispitivanja.\nTakođe, 2006. godine, naučnici na Univerzitetu Harvard otkrili su da THC usporava rast tumora kod karcinoma pluća i “značajno smanjuje sposobnost raka da se širi”. Istraživanje je pokazalo da THC selektivno locira i uništava tumorske ćelije dok ostavlja zdrave ćelije nepotvrđenim.


Goša ponovo u štrajku, stari gazda preti stečajem | Insajder TV - Više od vesti\nGoša ponovo u štrajku, stari gazda preti stečajem\nRadnici Goše od danas su ponovo u štrajku zbog toga što im poslovodstvo ŽOS Trnave, koji su bivši vlasnici, nije uplatilo 30 hiljada dinara po radniku koji su dogovoreni u sporazumu o prekidu štrajka pre dve nedelje.\nMilan Vujičić, predsednik štrajkačkog odbora, kaže za Insajder.net da su radnici završili sve poslove koji su ranije dogovoreni, ali da im poslovodstvo ŽOS Trnave uprkos tome nije uplatilo dogovoreni iznos do 25. maja kada je istekao rok.\n„Ostavljeni smo ponovo na cedilu. Nisu mogli da nam uplate ni to najosnovnije, a zamislite šta bi bilo sa isplatom dugovanja u 16 rata što su nam obećali. Zbog toga smo od danas ponovo u štrajku“ kaže Vujičić za Insajder.\nOd dodaje i da su radnici završili 11 vagona koji su spremni za polazak u Slovačku, međutim, predstavnik ŽOS Trnava za istočnu Evropu Zoran Terzić, prema njegovim rečima, odbija da uplati novac dok vagoni ne stignu u Slovačku i preti Goši stečajem.\n„Železnice Srbije su dale zeleno svetlo za vagone. Međutim, prvo treba da nam isplate obećani novac, a onda im šaljemo vagone. Terzić to odbija i zapretio nam je da će pustiti menice za neka dugovanja i uvesti Gošu u stečaj ako ne uradimo kako nam rekao,“ kaže Vujičić za Insajder.\nSporazumom radnika i 10. aprila dogovoreno je da se radnicima uplati po 100 000 dinara u dve rate do 25. maja. Pored toga sporazumom je predviđeno da se neisplaćene plate zaposlenima isplate u 16 mesečnih rata, počev od maja, a da redovne plate budu isplaćivane "mesec za mesec".\nVlada Srbije „zaćutala“ o situaciji o Goši\nLjubomir Savić, predstavnik sindikata Nezavisnost u Goši, kaže za Insajder da je situacija dosta čudna, jer se ne zna ko je pravi vlasnik Goše, a takođe ni da li je Vlada Srbije i na koji način uključena u pregovore sa ŽOS Trnavom kako im je rekao predstavnik ŽOS-a Zoran Terzić.\n„Prema sporazumu koji smo potpisali ŽOS Trnava treba da isplati dugovanja, a novi vlasnik Lisnart Holdings nove zarade radnicima. Međutim, mi nemamo papir da se ŽOS o tome dogovorio sa Vladom Srbije,“ kaže Savić za Insajder.net.\nPremijer Aleksandar Vučić, ali i predstavnici ministarstva za rad i ministarstva privrede, u nekoliko navrata su najavili pregovore sa novim i starim vlasnicima Goše o rešavanju problema u ovoj fabrici šinskih vozila.\nVučić je tokom predizbornoj kampanji najavio jednokratnu pomoć Goši od po 60.000 dinara po radniku, kao i sredstva za overu zdravstvenih knjižica za narednih šest meseci, što je radnicima i uplaćeno 10. aprila. Premijer je nakon toga obećao da će se u Goši ponovo pojaviti 5. maja, međutim, to se nije dogodilo.\nNovinari Insajdera već nekoliko dana pokušavaju da dobiju odgovor od ministarstva rada i ministarstva privrede o tome da li su i sa kim pregovarali o isplati dugova i prekidanju blokade u Goši. Od ministarstva privrede nismo dobili nikakav odgovor, dok u ministarstvu rada tvrde da niko od predstavnika ministarstva nije učestvovao u bilo kakvim pregovorima u Goši.


Kako pokazuju danas objavljeni podaci, broj posetilaca pozorišta je prošle godine iznosio 14,5 miliona, što je za četiri odsto više nego 2012. godine.\nPrihod na blagajnama je skočio još više - za 11 odsto, iznoseći više od 585 miliona funti, to jest 969 miliona dolara.\nUdruženje londonskih pozorišta, koje je sakupilo podatke iz 52 teatra, saopštilo je da se rast duguje novim mjuziklima na repertoaru, na primer "The Book od Mormon", "Once" i "Čarli i fabrika čokolade".\nJedina mrlja u inače uspešnoj godini je rušenje dela plafona u Apolo teatru, 19. decembra za vreme jedne predstave. Tom prilikom je skoro 80 ljudi povređeno, od kojih sedmoro teže, a Apolo teatar je i dalje zatvoren.


3. Beogradski festival evropske književnosti od 24. do 27. juna | Arhipelag\n3. Beogradski festival evropske književnosti od 24. do 27. juna\nBeograd, 5. juna 2014. – Izdavačka kuća Arhipelag, u saradnji sa Domom omladine Beograda, organizuje 3. Beogradski festival evropske književnosti od 24. do 27. juna.\nBeogradu je potreban veliki međunarodni književni festival čiji je ključni cilj da predstavlja najvažnija dela i najvažnije pisce savremene evropske književnosti, ali i vrhunskoj književnosti je potrebna nova moderna i multimedijalna tačka promocije knjiga i pisaca, ideja i čitanja.\nBeogradski festival evropske književnosti će predstavljati i promovisati najbolje izraze savremene evropske i srpske književnosti.\nZamišljen kao nedelja vrhunske književnosti, Beogradski festival evropske književnosti odvija se pod motom: „Najbolje od svega. Najbolje za sve.“\nPoseban deo Beogradskog festivala evropske književnosti predstavlja retrospektiva savremenih filmova nastalih po delima savremene književnosti. U okviru retrospektive Književnost na filmu biće prikazana tri domaća i jedan nemački film. To su Goli život Danila Kiša i Aleksandra Mandića (prema istoimenom scenariju Danila Kiša i Aleksandra Mandića), Klopka Srdana Golubovića (prema istoimenom romanu Nenada Teofilovića), Premeravanje sveta Detlefa Buka (prema istoimenom romanu Danijela Kelmana) i Život u osam imena Miodraga Kolarića (prema memoarima Đorđa Šagića i romanu Vladislava Bajca Bekstvo od biografije) koji će na 3. Beogradskom festivalu evropske književnosti doživeti srpsku premijeru.\nRediteljka Ivana Vujić pripremila je sa studentima Akademije dramskih umetnosti u Beogradu dramatizaciju po romanu Terezije Mora Jedini čovek na kontinentu koja će biti predstavljena na 3. Beogradskom festivalu evropske književnosti.\nNa 3. Beogradskom festivalu evropske književnosti gostuje Literatur Cafe Goethe-Instituta u zajednički organizovanom programu gostovanja Terezija Mora.\nBeogradski festival evropske književnosti poziva vas na avanturu i otkriće.


Formirana United Group | PC Press\n24. april 2013. 10. april 2017. Ana Maksimović\nKompanija SBB objavila je danas formiranje „United Group“, grupacije vodećih pay TV operatora u Jugoistočnoj Evropi. United Group, koju pored SBB-a čine i Telemach Slovenija i Telemach BiH, najveći kablovski operatori u Sloveniji i Bosni; Total TV, najveća satelitska platforma u regionu i još oko 15 manjih firmi u većinskom je vlasništvu investicionog fonda Mid Europa Partners i Evropske banke za obnovu i razvoj.\nOtvarajući konferenciju za novinare, Robert Knor, partner Mid Europa Partners, istakao je da su od 2007. godine, kada su izvršili početno ulaganje kupovinom SBB-a, transformisali lidera kablovske televizije u Srbiji u deo velike regionalne pay TV platforme. Do danas ove kompanije zajedno broje preko 1,65 miliona rezidencijalnih i biznis korisnika različitih usluga. Grupa poseduje jedinstvenu infrastrukturu koja pokriva veliki deo Srbije, Slovenije i BiH što zajedno sa magistralnim vodovima koji spajaju Beograd, Zagreb, Sarajevo i Ljubljanu čini preko 10.000km optičke mreže.\nBivši američki ambasador u Beogradu, Kameron Manter, sa zadovoljstvom se vraća u region kao viši savetnik upravnog odbora Grupe. On veruje u svetlu budućnost ovog regiona, gde će kompanije kao što su SBB i Telemach, pokazati put na kome će svi u regionu pronaći dobre strane zajedničkog rada. Moderna ekonomija zahteva inovativnost i kreativnost u idejama, procedurama, sadržajima, koju one poseduju. Ponosan je što je deo tima United grupe, koja brine o krajnjem korisniku i donosi kvalitetne usluge.\nDragan Šolak, predsednik upravnog odbora Grupe, istakao je sve prednosti njenog formiranja: “Samo u 2012. kao grupa smo ostvarili 180 miliona evra prihoda. Zajednička ulaganja su iznosila preko 50 miliona evra i nastavljamo istim tempom. Vodeći smo provajderi TV sadržaja u okviru svojih teritorija, SBB u Srbiji, Telemach u B&H, Telemach u Sloveniji i Total TV u svim zemljama bivše Jugoslavije. Veličina grupe i zajedničko iskustvo nam donose benefite, kako u mogućnosti direktnog pregovaranja sa vlasnicima prava na televizijske sadržaje, tako i u ulaganju u najnoviju tehnologiju. Naporno radimo na tome da svi programi budu na lokalnom jeziku. Sastavili smo timove sa najboljim ljudima iz grupe, koji su uključeni u pravljenje strategije u svom domenu za sva tržišta.” Šolak je, kao prvi beneft za korisnike nakon objavljivanja udruživanja, najavio da će od 1. maja svi korisnici međusobno moći potpuno besplatno da razgovaraju fiksnim telefonom u okviru mreža SBB-a, Telemach Slovenije i Telemach Bosne.\nDirektorka SBB-a, Dragica Pilipović Čefi, naglasila je da sa ovakvom praksom, brigom o krajnjem korisniku, kvalitetom i raznovrsnošću usluga, SBB i United Group ostaju na putu rasta, kao najznačajniji provajderi telekomunikacionih usluga u svim zemljama regiona.\nTagovi: SBB, telemach, Total TV, united group\n← Uskoro počinje Vip Beach Masters 2013\nFacebook gradi data centar u Ajovi →


Partnerstva u oblasti stručnog obrazovanja – Erasmus+ Srbija\nOrganizacije imaju fleksibilnost u izboru najbolje kombinacije aktivnosti koja doprinosi postizanju ciljeva projekta u odnosu na njegov obim i srazmerno kapacitetima partnerstva.\nOve aktivnosti se mogu odnositi na sprovođenje projektnih aktivnosti (koje mogu uključivati sastanke, događaje umrežavanja, konferencije, radne sesije za razmenu praksi i razvijanje rezultata, obuke zaposlenih i polaznika i sl.), upravljanje projektom i promociju projektnih rezultata.\nMala partnerstva u oblasti stručnog obrazovanja i obuka\nSpecifični prioriteti u oblasti stručnog obrazovanja i obuka:\nPrilagođavanje stručnog obrazovanja i obuka potrebama tržišta rada\nU okviru ovog prioriteta daje se podrška razvoju programa stručnog obrazovanja i obuka, koji nude uravnoteženu kombinaciju profesionalnih veština i stvaraju prilike za učenje zasnovano na radu, a usklađeni su sa ekonomskim ciklusima, novim poslovima, metodama rada i ključnim kompetencijama. Projekti će podržati pružaoce stručnog obrazovanja i obuka u prilagođavanju njihove ponude obuka u skladu sa stalno menjajućim potrebama za veštinama i zelenom i digitalnom tranzicijom.\nPovećanje fleksibilnosti kada su u pitanju mogućnosti u stručnom obrazovanju i obukama\nOvaj prioritet podržava inicijative koje razvijaju fleksibilne i na učenike usredsređene programe stručnog obrazovanja i obuka, koji doprinose prevazilaženju postojećeg jaza u pristupu obukama za zaposlene odrasle, kako bi oni napravili uspešnu tranziciju na tržištu rada. Podrška se daje i razvoju programa kontinuiranog stručnog usavršavanja, koji su prilagođeni tržištu rada, kao i programima koji olakšavaju transfer, prepoznavanje i akumulaciju ishoda učenja koji vode ka nacionalnim kvalifikacijama.\nDoprinos inovacijama u stručnom obrazovanju i obukama\nPodrška se daje projektima čiji je glavni cilj da suštinski promene način na koji se stručno obrazovanje praktikuje, čineći ga relevantnijim za trenutne i buduće potrebe ekonomije i društva. Ove promene mogu biti organizacionog karaktera, mogu da budu vezane za procese učenja i podučavanja, kao i za ekosisteme pružalaca stručnog obrazovanja i obuka, kao i načine na koji oni sarađuju sa partnerima, (npr. kroz difuziju tehnologije i primenjenih istraživanja, zagovaranje, umrežavanje i internacionalizaciju aktivnosti). Takođe, cilj može da bude i razvoj i pružanje proizvoda i usluga stručnog obrazovanja za spoljne aktere kao što su studenti, kompanije i vlade.\nPovećanje atraktivnosti stručnog obrazovanja i obuka\nPrioritet će imati projekti koji doprinose povećanju atraktivnosti stručnog obrazovanja na različitim nivoima. To mogu biti projekti koji teže ka većoj propustljivosti između različitih obrazovnih nivoa, projekti koji neguju otvoreno i participativno okruženje za učenje, projekti koji podržavaju profesionalni razvoj nastavnika i trenera, ili oni koji olakšavaju prepoznavanje ishoda učenja i upotrebu Europasa i drugih digitalnih usluga. Ovaj prioritet podržava i projekte koji razvijaju dugoročna partnerstva za uspostavljanje ili jačanje međunarodnih, nacionalnih i regionalnih sektorskih takmičenja u veštinama. Uticaj ovih aktivnosti može se podstaći bliskom saradnjom sa preduzećima, privrednim komorama i drugim relevantnim zainteresovanim stranama.\nPoboljšanje osiguranja kvaliteta u stručnom obrazovanju i obukama\nOvaj prioritet se fokusira na merenje i poboljšanje kvaliteta stručnog obrazovanja i obuka, kroz razvoj nacionalnih sistema osiguranja kvaliteta, kako za inicijalno, tako i za kontinuirano stručno obrazovanje. To naročito uključuje uspostavljanje i testiranje aranžmana za praćenje diplomaca u skladu sa Preporukom Saveta o praćenju diplomaca i Preporukom o Evropskom referentnom okviru za osiguranje kvaliteta za stručno obrazovanje i obuku (EQAVET), kao i istraživanje osnovnih profila stručnog obrazovanja i mikrokredencijala.\nRazvoj i primena strategija internacionalizacije za pružaoce usluga stručnog obrazovanja i obuka\nCilj ovog prioriteta je uspostavljanje mehanizama podrške i ugovornih okvira za promociju kvalitetnih mobilnosti zaposlenih i učenika. Važan aspekt je automatsko međusobno priznavanje kvalifikacija i ishoda učenja. Takođe, podstiče se i razvijanje sistema podrške učenicima koji idu na mobilnost od strane učenika u zemlji gde se mobilnost održava, što uključuje informisanje, motivisanje, pripremu i olakšavanje društvene integracije učenika u zemlji domaćinu, kao i jačanje njihove interkulturne svesti i aktivnog građanstva.


NE JENJAVA EPIDEMIJA U BiH: Potvrđeno još 243 novoobolelih | Novosti.RS\nU Federaciji BiH je 170 novih slučajeva, a u Republici Srpskoj 73.\nU poslednja 24 časa preminule su četiri osobe.\nNovi slučajevi u Federaciji BiH registrovani su u svim kantonima, osim u Bosansko-podrinjskom.\nU RS najviše su novi slučajevi zabeleženi u 29 gradova i opština tog entiteta BiH.\nOd početka pandemije u BiH je korona virusom zaraženo ukupno 17.131 osoba.\nBroj žrtava u BiH od početka epidemije porastao je na 506.\nKorona virus Bosna i Hercegovina korona virus u regionu virus korona Republika Srpska broj zaraženih virusom korona


Mitrovićev Njukasl korak bliže ispadanju (VIDEO)\nponedeljak, 14 mart 2016 23:03\nLester - Njukasl 1:0 (1:0)\nFudbaleri Lestera nastavljaju da sanjaju o tituli, a protiv Njukasla su napravili još tri koraka ka senzaciji. Ekipa Klaudija Ranijerija pobedila je tim Rafaela Benitesa sa minimalnih 1:0, u 30. kolu Premijer lige.\nLester posle ove pobede ima 63 boda na prvom mestu na tabeli, pet više od drugoplasiranog Totenhema i 11 bodova više uz meč više od trećeplasiranog Arsenala.\nDuel u Lesteru bio je ispod proseka, ali domaći igrači i navijači pamtiće samo tri boda i spektakularan gol Okazakija koji je u 25. minutu makazicama doneo pobedu svojoj ekipi.\nLester je tokom 90 minuta imao samo jedan šut u okvir gola protivnika, ni Njukasl se sa duplo više pokušaja nije proslavio, pa je Rafa Benites poražen na debiju na novom poslu.\nAleksandar Mitrović je odigrao celu utakmicu za goste, imao je nekoliko polušansi, ali nije dobio dovoljan broj upotrebljivih lopti od saigrača.\nNorič – Mančester siti 0:0\nStouk – Sautempton 1:2\nBornmut – Svonsi 3:2\nAston Vila – Totenhem 0:2\nLester – Njukasl 1:0\nOstali mečevi 30. kola odloženi su zbog FA Kupa.


Američka kompanija nastavlja potragu za argentinskom podmornicom - Sputnjik Srbija\n11:31 04.11.2018 Preuzmite kraći link\nAmerička kompanija „Ocean Infinity“ nastaviće do aprila potragu za podmornicom „San Huan“ koja je nestala u novembru 2017. godine kod obale Argentine, saopštio je list „Nasion“.\nList navodi da su se argentinska mornarica i ova kompanija dogovorile da produže potragu za još 120 dana.\n„Nastavak je na snazi, ali će početi kada istekne trenutni rok (potrage) do kraja decembra“, izjavio je izvor „Nasiona“.\nArgentinske vlasti su u avgustu saopštile da su angažovale „Ocean Infinity“ u potrazi za nestalom podmornicom. Tada je navedeno da će kompanija „naplaćivati svoje usluge samo ako se podmornica otkrije“. „Ocean Infinity“ je ranije učestvovao u potrazi za malezijskim avionom na letu MH370 koji je nestao u martu 2014. godine. Krajem maja kompanija je objavila kraj operacije pretrage. Argentinska mornarica saopštila je 26. oktobra da će se potraga za nestalom podmornicom „San Huan“ nastaviti.\nPodmornica argentinske vojne mornarice „San Huan“ izgubila je kontakt sa komandom 15. novembra, na putu od baze Ušuaja do Mar del Plate. Tokom poslednje komunikacije posada je saopštila da je došlo do havarije. Na palubi su bile 44 osobe, među kojima i prva žena član posade podmornice u istoriji Argentine Elijana Marija Kravčik.


Wagner Archives - Put vjernika\nMnoge nevladine organizacije i novinari smatraju da Rusija koristi tu grupu i njene plaćenike da služe njenim interesima u inostranstvu.\nIzvještaj UN-a: Ruski plaćenici umiješani u masakre nad muslimana u Srednjoj Africi\nPrema UN-ovom izvještaju, ruski plaćenici su ubili vjernike u džamiji tokom vojne akcije u toj zemlji početkom ove godine.\nNovac za Haftara, prefarbani avioni, plaćenici iz grupe "Wagner" – sve to pokazuje da je za Putina kontrola nad Libijom jednako važna koliko i operacija u Siriji, smatra Egert. Uprkos najnovijim pritiscima iz Vašingtona, Putinov "mediteranski projekt" ostaće jedan od glavnih elemenata vojno-političkog sukoba Kremlja sa Sjedinjenim Američkim Državama i NATO-om. Rusko rukovodstvo nema namjeru da ga odbije i pokazuje sve veću spremnost na rizike.\nRusija poslala borbene avione u Libiju kao podrška ruskim plaćenicima grupe Wagner, koja je bliska Putinu.


Ambasador Makedonije Vasko Grkov u Vranju\nIzvor: JUGpress.com, 10.Avg.2018, 22:53\nDelegacija Republike Makedonije u Srbiji , na čelu sa ambasadorom Vaskom Grkovim , boravila je u Vranju.\nGoste je primio zamenik gradonačelnika Nenad Antić.\n,,Zahvalio bih se na kvalitetnoj saradnji i podršci koju pružate našem udruženju. Otvoreni smo i spremni za svaki vid saradnje sa vašom lokalnom zajednicom i državom. U ekonomskoj sferi potrebno je ostvariti konkretniju saradnju, a jedan od načina je međusobna saradnja regionalnih privrednih >> Pročitaj celu vest na sajtu JUGpress.com << komora. Takođe, zainteresovani smo i za saradnju u sferama kulture i obrazovanja. Kao jedan od načina je i bratimljenje gradova naših država, koje bi doprinelo ostvarivanju zajedničkih interesa”, rekao je ambasador Grkov.\nOn se zahvalio na prijemu i naglasio veliku ulogu udruženja ,,Goce Delčev” iz Vranja u izgradnji odnosa Srbije i Makedonije.\n,, Ovo je prvi inicijalni sastanak sa novim ambasadorom u cilju prepoznavanja zajedničkih sfera interesovanja i tačke vezivanja naših država, ali i grada Vranja i gradova u Makedoniji. Lokalna samouprava ima odličnu saradnju sa udruženjem ,,Goce Delčev” u Vranju i nadam se da će ona u narednom periodu biti još bolja. Potrebno je postaviti konkretne zadatke i ciljeve za saradnju na svim nivoima, koja će omogućiti realizaciju projekata na obostrano zadovoljstvo”, istakao je zamenik Antić.\nPredsednik Nacionalnog saveta Makedonske nacionalne zajednice u Srbiji Borče Veličkovski naglasio je izuzetnu saradnju Grada Vranja sa ovom zajednicom. ,,Jedan od prioriteta na polju obrazovanja je uvođenje makedonskog jezika kao predmeta u osnovnim školama. Sa Ministarstvom prosvete Republike Srbije već su dogovorene aktivnosti i uskoro se očekuje realizacija ovog projekta.\nU razgovoru je učestvovao i predsednik Udruženja ,,Goce Delčev” Peca Risteski koji se zahvalio lokalnoj samoupravi na dugogodišnjoj podršci i pomoći ovom udruženju.


Zabranjuju se svadbe, privatne proslave, nema koncerata na trgovima za Novu godinu – Portal Ulcinj\nZabranjuju se svadbe,…\nMinistarstvo zdravlja, Klinički centar Crne Gore i Institut za javno zdravlje održavaju konferenciju za medije, na kojoj će biti predstavljena trenutna epidemiološka situacija u zemlji, izazvana pandemijom virusa COVID-19.\nMinistarka zdravlja Jelena Borovinić Bojović kazala je da imajući u vidu da se aktuelne epidemiološke mjere nijesu poštovale, kao i činjenicu da imamo pojavu mnogo opasnijeg soja, Vlada je pooštrila mjere koje će biti na snazi od ponedjeljka do 1. decembra.\nPodsjećamo, Nacionalna digitalna COVID potvrda od ranije je uslov za prelazak državne granice, za boravak u unutrašnjosti ugostiteljskih objekata, za prisustvo svadbama (ako ih neko planira ovoga vikenda), za prisustvo predstavama, sportskim takmičenjima..”, kazala je ona.\nRadulović: Uprkos porastu hospitalizacija, sve klinike rade redovno u cijeloj Crnoj Gori, liječi se 388 COVID pacijenata\nNakon KCCG, najviše pacijenata je u SB Brezovik , njih 52, po 44 pacijenta se liječi u OB Bar i OB Nikšić. U Beranama 33, u Kotoru je 29, Bijelom Polju 26, Pljevljima 20.\nBroj zaraženih korona virusom u Crnoj Gori u posljednje dvije sedmice je u porastu oko 34 odsto u odnosu na 14 dana ranije, rekao je direktor IJZCG dr Igor Galić na konferenciji za novinare povodom epidemiološke situacije i uvođenja strožih mjera od ponedjeljka, 15. novembra.\n„Do danas, u Crnoj Gori je vakcinisano oko 55 odsto odraslih.\nKada govorimo o imunizaciji protiv covid -19 po starosnim grupama ona raste linearno sa starošću što bi značilo da su u uzrastu od 75-79 godina imunizovani blizu 75 odsto, a u uzrastu od 60-74 godine od 63,1 do 72,1 odsto. Tj da je najveći obuhvat imunizovanih među starijima od 60 godina.\nDakle, najvremešniji među nama zavrijedili su naklon. Hvala im u ime svakog ljekara, medicinske sestre, svakog tehničara, portira i vozača koji danonoćno rade u zdravstvenom sistemu.“ Dodao je dr Galić.\n“Pravo je vrijeme da Crna Gora pređe 55 odsto odraslih koji su vakcinisani jer, podsjećamo još jednom da je osam od deset preminulih nevakcinisano. Preko 80 odsto onih koji su na bolničkom liječenju su takođe nevakcinisani. Nažalost cijele države, svi preminuli mlađi od 40 godina su bili nevakcinisani i trenutno su i svi pacijenti na Intenzivnoj jedinici COVID centra KCCG nevakcinisani”, zaključio je dr Galić.


Socijalni stanovi u Francuskoj po projektu Odile Guzy Architectes; Foto: David Foessel\nNovi zakon u ovoj evropskoj državi ozbiljno će uticati na ekologiju, a inspiracija za njegovo uvođenje su Olimpijske igre u Parizu koje će se održati 2024. godine.\nSvi javni objekti koji budu finansirani od strane francuske države moraće da poštuju novi zakon, koji će na snazi biti od 2022. godine, a koji kaže da one moraju biti izgrađene od najmanje 50% drveta ili nekog drugog održivog materijala, piše AFP.\nPrimenom drveta ili nekog drugog održivog materijala za veći deo izgradnje, novi objekti će imati znatno pozitivniji ekološki uticaj na okruženje od onih podignutih konvencionalnim materijalima. Materijali bazirani na drvetu, konoplji ili slami, imaju znatno niži štetni uticaj na okruženje u poređenju sa drugim materijalima, poput betona i čelika, čija je emisija ugljen-dioksida ogromna.\nSvaki objekat niži od osam spratova, koji se gradi za Olimpijske igre, mora biti u potpunosti izgrađen od drveta.\nPredstavljeni predlog zakona se usklađuje sa planom o održivom gradu, koji je pokrenut 2009. godine, kao i sa težnjom predsednika Emanuela Makrona da Francuska bude karbonski neutralna do 2050. godine.\nMinistar gradnje Žilijen Denormandije je tokom događaja Living in the City of Tomorrow, održanog 5. februara u organizaciji UNESCO, objasnio da će odluka podstaći da se više koriste prirodni materijali kao što je to slučaj u projektu za Olimpijadu 2024. godine gde će svaki objekat niži od osam spratova biti u potpunosti izgrađen od drveta.\nPlanovi za Olimpijadu 2024 u Parizu\n100 urbanih farmi u gradskim sredinama\nPrema rečima Denormandieja, francuska vlada planira da uloži i 20 milona evra za izgradnju 100 urbanih farmi u gradskom tkivu. Planirano je da farme budu izgrađene u prioritetnim četvrtima, odnosno onim oblastima grada koje najviše imaju potrebe za zelenilom, kao i uslovima za uzgoj biljaka, voća i povrća.\nKao odgovor na rastuće efekte klimatskih promena tokom poslednjih meseci u Francuskoj se, pored Denormandiejovih planova da francusko građevinsku industriju učini održivijom, javlja i niz drugih ekološki prihvatljivih inicijativa.\nTako je prošle godine Pariz otkrio planove o formiranju urbanih šuma oko arhitektonskih znamenitosti. U okviru ovog plana je i intezivno pošumljavanje oko Alfejlove kule.\nPlanovi za formiranje „urbane šume“ oko Gradske skupštine\n#drvene konstrukcije #drvo #francuska #klimatske promene #odrzivost #olimpijske igre #pariz 2024


Od juna naplata PDV-a na računima za tekuće i investiciono održavanje | Za media\nJavno komunalno stambeno preduzeće "Zaječar" uvelo je PDV od junskih računa za tekuće i investiciono održavanje. Kako su nam objasnili, na ovo su bili obavezni zbog primene i usklađivanja sa međunarodnim računovodstvenim standardima, ali i mišljenja Državne revizije. Primenjuje se stopa od 20% jer tekuće i investiciono održavanje nije komunalna delatnost.\nPodsećamo, JKSP "Zaječar" donelo je nedavno odluku da Gradskom veću i Skupštini grada Zaječara uputi predlog o smanjenju cena grejanja sa 6.54 na 5.37 din./kwh ili na 98.38 dinara po kvadratu.\nOvih dana počinju da stižu prve isporuke mazuta za predstojeću grejnu sezonu, obavestio nas je direktor ovog preduzeća Ivan Žikić.\nJuče su uspešno startovale sve četiri zaječarske toplane, a narednih dana daljinsko grejanje biće usklađivano sa...Više\nRadijatori topli sve dok budu niže temperature u Zaječaru\nZbog niskih spoljnih temperatura, Javno komunalno stambeno preduzeće "Zaječar" nije prekidalo grejnu sezonu, koja...Više


ODRŽANI TAKMIČARSKI DANI MLADIH INOVATORA I PREDUZETNIKA U SOMBORU - Sombor portal\nPočetna Sombor ODRŽANI TAKMIČARSKI DANI MLADIH INOVATORA I PREDUZETNIKA U SOMBORU\n„Ova naša tradicija je nešto što nas i sada obavezuje, ali možda na neki drugačiji način. Ustanove obrazovanja se razvijaju i školstvo ide u nekom svom pravcu, afirmativna i funkcionalna znanja možda još uvek nisu dovoljno prepoznata u samom obrazovnom sistemu.\nUpravo zbog toga afirmacija pronalazaštva i na jedan ovakav način, a podsetiću vas i na razne druge manifestacije koje u saradnji sa drugim obrazovnim institucijama organizujemo, poput „Fizi bizi“ festivala, jesu nešto gde očekujemo da učenici svoja neka stečena znanja u školi primene i da budu afirmisani da znanje traže i izvan svog nastavnog plana i programa.\nZnamo da u današnje vreme postoji mnogo različitih izvora saznanja i da ono što učimo u školi nije jedino ali neretko nije ni dovoljno. U tom smislu svakako treba težiti ka znanjima kao i njihovom pravilnom korišćenju i biti u tome prvi među najboljima što je sigurno šansa za uspeh. Otuda i jedno ovako takmičenje za cilj ima da razmišljate da budete drugačiji od svih, te da svoja znanja iskoristite u pravcu da stvorite nešto novo. Zapravo sve su naše mogućnosti ograničene, jedino neograničena mogućnost jeste u sferi inovacija, što može da vam obezbedi potpuno drugačiju budućnost.\nNaš današnji skup nema samo za cilj da vi razvijate svoje sposobnosti nego i da promislite o tome koliko mali ili veliki korak treba da napravite da bi ste u svom ličnom životu jednu ovakvu prepreku prevazišli i postali nešto potpuno drugo“ rekla je gradonačelnica poželevši učenicima da njihove prezentacije i ovo takmičenje prođu što uspešnije.\nPrethodniMlada studentkinja iz Sombora obilazi svet\nSledećiČIŠĆENJE KANALA U VRBASU Na šest kilometara vadiće se 400.000 kubika mulja


Lepo vreme zadržava se do subote, a vrlo toplo barem do petog juna | VojvodinaMeteo\nLepo vreme zadržava se do subote, a vrlo toplo barem do petog juna\n30. maja 2018, 21:36\nNaše područje biće još nekoliko dana pod uticajem termobaričkog grebena, odnosno slabog polja visokog vazdušnog pritiska u prizemlju. To će značiti stabilno i toplo vreme na području Vojvodine, ali i većeg dela ostatka Srbije. Do subote se zadržava stabilno vreme, dok je u danima vikenda sve izglednija nova destabilizacija uz pojavu lokalnih pljuskova sa grmljavinom, ali bi njihova pojava bila retka. Vrlo toplo vreme uz temperature iznad proseka zadržava se barem do naredne srede, maksimalne temperature tokom celog perioda biće oko 30 stepeni, možda neznatno niže od ponedeljka.\nSinoptička situacija u Evropi u petak (GFS) – 1. jun 2018\nTokom četvrtka i petka zadržava se pretežno sunčano vreme, a biće i veoma toplo za ovo doba godine sa maksimalnim temperaturama u četvrtak između 29 i 31°C, a u petak od 30 do 32 stepena Celzijusa.\nPodsećamo, od sredine maja možete pratiti našu trodnevnu prognozu za Vojvodinu i Beograd, koja se svakodnevno ažurira. Na pomenutoj stranici može se pronaći više informacija o tome kakvo nas vreme očekuje tokom naredna tri dana.\nSREDNJOROČNA: Visoke temperature izvesne do 5-og juna, potom moguće osveženje\nPrema današnjim proračunima globalnih numeričkih modela visoke temperature na našem području zadržavaju se i početkom naredne sedmice, a konkretnije osveženje je još uvek samo moguće, i to sredinom naredne sedmice. Do 5-og juna maksimalne temperature kretaće se uglavnom oko 30°C, dok će se jutarnje kretati uglavnom između 16 i 19°C.\nGFS ensembli za period do sredine juna (12Z run 30. maj) Izvor: meteociel.fr\nPočetkom i sredinom naredne sedmice realno je očekivati povremene nestabilnosti uz lokalnu pojavu pljuskova i grmljavine, ali kako danas stoje stvari ne očekuje se njihova češća pojava i u nekim predelima bi se nastavila suša koja je zavladala tokom aprila i maja – uprkos čestim lokalnim pljuskovima tokom druge i treće dekade maja.


Šta se dešava sa Zvezdinim mečom u Jermeniji? Ovo su 3 opcije, UEFA sutra odlučuje - Telegraf.rs\nCrvena zvezda će u ponedeljak saznati mesto odigravanja plej-of meča za Ligu Evrope protiv jermenskog Ararata, poslednje su informacije sa Marakane.\nBezbednosna situacija u Jermeniji se naglo pogoršala zbog sukoba sa Azerbejdžanom oko regije Nagorno-Karabah, ova zemlja proglasila je ratno stanje, te je samim tim i održavanje bilo kakve manifestacije, i fudbalskog meča naravno, sada nemoguće u novonastalim okolnostima.\nSada se traže alternativna rešenja.\nZvezda čeka odluku UEFA koja će imati poslednju reč kada je u pitanju utakmica srpskog i jermenskog prvaka, a u igri su tri opcije.\nStanković o porazu protiv Kopra: "Ovo su pripreme, kad popravimo realizaciju, biće to to"\nZvezda bledom igrom i porazom završila pripreme u Sloveniji, Koper slavio u "generalci"


Sinoć sam u Utisku nedelje, komentarišući izjavu ministra Vulina da oboleli od kovida-19, smešteni na Sajmu, mogu da čitaju tabloide Informer, Srpski telegraf, Kurir i Alo, izneo neproverenu informaciju da te primerke plaća Ministarstvo odbrane, naveo je Milan Ćulibrk, glavni urednik NIN-a na društvenim mrežama ovog nedeljnika.\nUz naslov “Izvinjenje i obrazloženje” Ćulibrk kaže da se ispostavilo da te primerke vlasnici tabloida ne naplaćuju, već ih dele besplatno.\n“Izvinjavam im se zbog ove nenamerne greške. Ali, ne sumnjam da država, brojne lokalne samouprave i javna preduzeća na druge načine parama poreskih obveznika finansiraju ove provladine tabloide. Uostalom, analiza Udruženja novinara Srbije pokazala je da su Alo, Informer, Srpski telegraf i Kurir (plus portal Srbija danas) u prvoj polovini prošle godine dobili ukupno 27,5 miliona dinara iz javnih izvora iako su samo u drugom polugođu 2018. oko 3.000 puta prekršili Kodeks novinara”, napisao je Ćulibrk.\nGostujući u Utisku nedelje, Ćulibrk je upitao koliko je novca vanredno bez rebalasna budžeta, internim preraspodelama od Ministarstva zdravlja otišlo Vulinu da bi on kupovao Alo, Kurir, Srpski telegraf, Informer i delio po Sajmu.\nDanas je povodom ove Ćulibrkove izjave reagovao ministar odbrane Aleksandar Vulin koji je rekao da je urednik NiN – a sinoćnje pojavljivanje iskoristio da ga napadne i optužio Ćulibrka da otežava borbu države sa koronavirusom.\nTabloid za intelektualce\n← Vulin: Laž da kupujemo novine za sajam\nDFC: Pohvale za „brata Sija“ i kinesku pomoć Srbiji sa mreže „bot“ naloga →


Nagrada za gledanje najstrašnijih filmova svih vremena\nKompanija „Fajnens baz“ želi da zaposli jednu osobu koja će u oktobru da odgleda 13 najstrašnijih horor filmova ikada snimljenih. Za to vreme pratiće se njegovi otkucaji srca, najavila je kompanija.Kako su naveli, ovo će se pratiti nošenjem aparata za praćenje otkucaja srca, dok izabrani kandidat bude gledao filmove, prenosi „Biz lajf“.Od kandidata se traži da od 9. do 18. oktobra pogleda svih 13 naslova, a kompanija će mu platiti 1.300 dolara i obezbediti sredstva kako bi mogao da odgleda sve filmove.U pitanju su sledeći naslovi:„Slagalica strave“ (Saw), „Amitvil horor“ (Amityville Horror), „Tiho mesto“ (A Quiet Place), „Tiho mesto 2“ (A Quiet Place Part 2), „Kendimen“ (Candyman), „Astralna podmuklost“ (Insidious), „Veštica iz Blera“ (The Blair Witch Project), „Sinister“ (Sinister), „Beži“ (Get Out), „Pročišćenje“ (The Purge), „Noć veštica“ (Halloween 2018), „Paranormalna aktivnost“ (Paranormal Activity) i „Anabel“ (Annabelle).\nhoror, stil života, društvo\nCC0 / piksabej / Vampirica\nFinansijska kompanija platiće 1.300 dolara za gledanje 13 najstrašnijih horor filmova kako bi saznali da li veličina budžeta utiče na efikasnost filma.\nKompanija „Fajnens baz“ želi da zaposli jednu osobu koja će u oktobru da odgleda 13 najstrašnijih horor filmova ikada snimljenih. Za to vreme pratiće se njegovi otkucaji srca, najavila je kompanija.\n„U susret predstojeće sezone, mi u ’Fajnens bazu‘ želimo da saznamo da li visokobudžetni horor filmovi izazivaju jače strahove od niskobudžetnih”, navode.\nKako su naveli, ovo će se pratiti nošenjem aparata za praćenje otkucaja srca, dok izabrani kandidat bude gledao filmove, prenosi „Biz lajf“.\nOd kandidata se traži da od 9. do 18. oktobra pogleda svih 13 naslova, a kompanija će mu platiti 1.300 dolara i obezbediti sredstva kako bi mogao da odgleda sve filmove.\nU pitanju su sledeći naslovi:\n„Slagalica strave“ (Saw), „Amitvil horor“ (Amityville Horror), „Tiho mesto“ (A Quiet Place), „Tiho mesto 2“ (A Quiet Place Part 2), „Kendimen“ (Candyman), „Astralna podmuklost“ (Insidious), „Veštica iz Blera“ (The Blair Witch Project), „Sinister“ (Sinister), „Beži“ (Get Out), „Pročišćenje“ (The Purge), „Noć veštica“ (Halloween 2018), „Paranormalna aktivnost“ (Paranormal Activity) i „Anabel“ (Annabelle).


Deca iz Velike Grede učestvovala u projektu „Uloga učenika u zaštiti životne sredine“ - eVršac\nOpština Plandište u saradnji sa osnovnom školom „Jovan Sterija Popović“ iz Velike Grede nastavila je sa realizacijom projekta „Uloga učenika u zaštiti životne sredine“ čiji je osnovni cilj edukacija učenika o zaštiti i unapređenju životne sredine u lokalnoj sredini.\nU okviru projekta „Uloga učenika u zaštiti životne sredine“ 40 učenika učesnika ovog projekta obilazilo je lokacije na kojima se izvode radovi na pošumljavanju degradiranog zemljišta.\nTokom obilaska pošumljenog područja deca su imala priliku da razgovaraju sa gospodinom Miletom Vukojevićem dipl.inž. šumarstva, prestavnikom izvođača radova, koji je na zanimljiv način pojasnio kako se vrši pošumljavanje, kako će sadnice da se razvijau kroz vreme, koji su sve benefiti u postupku pošumljavanja, kako razvijati i unaprediti životnu sredinu, koliki je značaj šuma za proizvodnju kiseonika, smanjenja emisije štetnih gasova i kako oni mogu doprineti zaštite životne sredine.\nVeliki značaj i doprinos realizaciji ovog projekta pokazuje interesovanje učenika, koja su postavljanjem mnogobrojnih pitanja interaktivno učestvovala u razgovoru i značajno obogatila svoja saznanja o šumama i prirodi.\nOvaj pilot projekat realizuje se u 29 lokalnih samouprava, među kojima je i Opština Plandište. Ovo je veliki podstrek za lokalnu samoupravu, obzirom da su kroz finansiranje obih projekata predstavnici ministarstva prepoznali veliki trud i rad Opštine Plandište na polju realizacije projekata koji se tiču zaštite životne sredine.


Ističe rok za ažuriranje podataka u CROSO\nU skladu sa članom 47. Zakona o centralnom registru obaveznog socijalnog osiguranja, dana 31.12.2020. godine ističe rok da se izvrši ažuriranje podataka osiguranika o zanimanju i vrsti i nivou kvalifikacija. U pitanju je primena Odluke o Jedinstvenom kodeksu šifara za unošenje i šifriranje podataka u evidencijama u oblasti rada (“Sl. glasnik RS”, br. 56/2018 i 101/2020).\nOvo praktično znači da je neophodno ažurirati podatke u bazi CROSO u prijavama ranije prijavljenih lica u rubrikama 16. Zanimanje prema radnom mestu i 17. Stepen stručne spreme prema radnom mestu, zbog promenjenih šifrarnika.\nZa unošenje podataka u rubriku 16. koristi se Šifarnik zanimanja, a za rubriku 17. Šifarnik nivoa kvalifikacija.\nDodatne informacije možete dobiti na Web strani koja se nalazi na adresi http://kodekssifara.minrzs.gov.rs/, a za sva pitanja koja se odnose na primenu novih šifarnika, odnosno izbor konkretnih šifara zanimanja i nivoa kvalifikacija, obratite se na mail sifarnici@nsz.gov.rs. Pitanja koja se odnose na tehnički postupak unosa, odnosno rad na portalu Centralnog registra kao i primenu člana 47. Zakona o Centralnom registru možete slati na mail info@croso.rs.\nNa raspolaganju imate i Priručnik za primenu Odluke o Jedinstvenom kodeksu šifara.


Foto arhiva - Gabriel Cordova Cleverson Cleo – Crno-bela Nostalgija\nFoto arhiva – Gabriel Cordova Cleverson Cleo\ncbnostalgija - 9. jula 2011. 29. maja 2019.\nCléverson Gabriel Córdova Cleo, brazilski napadač, rođen je 1985. godine u mestu Guarapuava u Brazilu. Posle igranja u par portugalskih i brazilskih klubova, dolazi u C. zvezdu u sezoni 2008/09, a naredne sezone prelazi u Partizan, što je bila najveća transfer-senzacija od prelaska Milka Đurovskog u Humsku 1, 1986. godine. Svoj golgeterski potencijal je brzo počeo da pokazuje, spektakularnim golovima protiv Rila, ali i C. zvezde i ostalih srpskih klubova. Sav raskoš svog talenta je pokazao u sezoni 2009/10, kada je postigao 10 golova u kvalifikacijama i u grupnoj fazi Lige šampiona (posebno su bitni bili golovi Anderlehtu, jedan u Beogradu i dva u Briselu), pa je sa 6 golova prethodne evropske sezone, sa ukupno 16 golova postao najbolji strelac Partizana u evropskim takmičenjima! Svojim nenametljivim i skromnim ponašanjem, i naravno fudbalskim kvalitetima, zadobio je simpatije svih Partizanovih navijača. Nažalost, u Partizanu je ostao mnogo kraće nego što su to navijači želeli, pa se posle jedne i po sezone u crno-belom dresu preselio u Kinu, u klub Guangžu Evergrande. Uz Moreiru i Diaru, Kleo je svakako najbolji stranac koji je ikada igrao za Partizan, mada je i to „stranac“ relativno jer je Kleo dobio srpski pasoš. U sećanjima navijača Partizana ovaj fudbaler će uvek imati posebno mesto.\nStatistika Klea preuzeta sa www.partizan.rs:\nKleov prvenac u Humskoj, spektakularan gol protiv velškog Rila:\nJoš jedan neverovatan gol, „makazice“ protiv kulskog Hajduka…\nGol protiv C.zvezde:\nTagovano Cleo, foto arhiva A - F, najbolji strelac\nFoto arhiva – Rajko Brežančić\nFoto arhiva – Nenad Cvetković


Udruženje Sime Spasića predvidelo da će dobiti prostorije u centru Niša - Centar za istraživačko novinarstvo Srbije\nSimo Spasić sa megafonom na protestu ispred Predsedništva Srbije; foto: Beta/ Milan Obradović\n„Ta lokacija je duže vreme prazna. Još prošle godine (smo insistirali na njoj prim.aut), ali su se vadili na koronu, dok ove godine nisu odlučili“, kaže Spasić.\nMladen Jovanović, predsednik Nacionalne koalicije za decentralizaciju (NKD), udruženja iz Niša koje se između ostalog bavi i praćenjem javnih finansija, kaže da je problem u tome što Spasićevo Udruženje ne pripada civilnom sektoru, već je saradnik vlasti i da su upravo neke od karakteristika toga netransparentnost i dogovori sa vlašću iza zatvorenih vrata.\n„Ovde mi pričamo o strašno negativnoj pojavi koja se zove vladine-nevladine organizacije i partijske nevladine organizacije. Oni ništa ne dobijaju na bazi fer i korektnih odnosa, već na bazi dilova koji se prave daleko pre nego što se donesu neke odluke“, objašnjava Jovanović.\nPrema podacima iz Narodne banke Srbije Udruženje porodica kidnapovanih i ubijenih na Kosovu i Metohiji duguje preko 750.000 dinara pa im je račun u blokadi duže od 170 dana.\nSpasić za CINS kaže da je blokada nastala zbog toga što nisu plaćali obezbeđenje u bivšim prostorijama u Beogradu, u Beograđanki. Prema njegovim rečima, oni nisu znali da treba i to da plaćaju pa je dug narastao zbog kamate.\nZa plaćanje zakupnine kaže da će biti novca jer će Udruženje skupiti od porodica i dobrih ljudi.\nIz niške Gradske uprave nismo mogli da dobijemo komentar na to kako će Udruženje izmirivati obaveze prema Gradu kad je u dugovima.\nGradonačelnica Sotirovski kaže da nije na njoj da provera da li su zakupci gradskih prostorija zaduženi, ali da su zakupci u obavezi da dostave garanciju da će plaćati zakup.\n„Znam da su garancije menice i još neka garantna sredstva. Ako ne donesu, neće biti potpisan ugovor. Vrlo prosto i jednostavno“, tvrdi Sotirovski.\nI u Beogradu gradske prostorije\nNa vanrednoj sednici Skupštine Udruženja porodica kidnapovanih i ubijenih na Kosovu i Metohiji od 15. aprila doneta je i odluka o promeni kancelarija u Beogradu.\nTako se Udruženje iz Palate Beograđanka preselilo u Karađorđevu 79 na Savskom Vencu. Podsetimo, u septembru prošle godine Beograđanka je prodata, a Udruženje se iz kancelarija koje su do tada pripadale Gradu Beogradu iselilo u aprilu. I lokal u Karađorđevoj je, prema rečima Sime Spasića, u gradskom vlasništvu. Kako kaže, ne zna koliko iznosi mesečni zakup.\nNovinari CINS-a su uputili pitanja Sekretarijatu za imovinske i pravne poslove Beograda u vezi sa cenom i uslovima po kojima Grad Beograd izdaje poslovne prostore ovom Udruženju, ali odgovor nismo dobili.\nOvo udruzenje treba zabraniti ne interesuju me ni kidnapovani sa kosova ni simo spasic\n15 jul 2021 09:55\nDragana SotirovskiNišSimo SpasićTransparentnost SrbijaUdruženje porodica kidnapovanih i ubijenih na Kosovu i Metohijizakup prostora


Napredak srušio Čukarički u nadoknadi vremena (1:0) - KruševacGrad\nFudbaleri Napretka savladali su u Kruševcu ekipu Čukaričkog sa 1:0 u 35. kolu Superlige Srbije i osvojili važne bodove u borbi za očuvanje superligaškog statusa\nNapredak je do trijumfa nad Čukaričkim koji ima ambicije da sezonu završi na trećem mestu na tabeli, došao golom u nadoknadi vremena.\nMreže su mirovale 90 minuta, a onda je u prvom minutu nadoknade Napredak došao do gola i sva tri boda. Domaćin je šestim uzastopnim trijumfom došao do 47. boda i trenutno desete pozicije na tabeli.\nU ne preterano zanimljivoj utakmici, prvu priliku za Čukarički propustio je Rakonjac, da bi u 28. minutu stopostotnu priliku posle kontre Napretka imao Ćuković, ali u situaciji jedan na jedan nije uspeo da savlada golmana gostiju Novaka Mićovića.\nUbrzo je zavladala prilična monotonija, Čukarički je imao više ofanzive, ali ne i pravih prilika. U finišu meča, u 87. minutu, Napredak je imao šansu koju nije iskoristio rezervista Milošev, koji je odlično šutirao posle centaršuta sa desne strane, ali je Šapić izbacio loptu sa gol linije. Ali je zato, u nadoknadi vremena, Milošev iskoristio loptu koju je nakon šuta Bačanina sa desne strane odbio golman Mićović, a Šapić nije uspeo da je dobro izbije. Preciznio je šutirao sa seda metara i doneo veliku pobedu svom timu!\n– Rekli smo i pre početka da je ovo utakmica na kojoj će odlučivati svaki detalj. Mislim da je nama pripalo prvo poluvreme, oni su imali jednu šansu iz kornera, iza toga je Ćuković išao sam sa centra i morao je da postigne gol, ali nije to učinio. U drugom poluvremenu ne kažem da smo bili bojažljivi, ali smo igrali tako da – ako već ne možemo da pobedimo – nastojimo da ne izgubimo. Čukarički je na momente imao više lopte u posedu, ali nije stvarao šanse. Mi smo imali nekoliko šansi, Milošev po ulasku kada je igračČukaričkog izbio loptu sa gol linije i drugu iz koje je postigao gol. Čestitam mojim momcima na lavovskoj borbi, imali smo mnogo problema, mnogo igrača je pauziralo, uspeli smo da pobedimo i veoma sam zadovoljan zbog toga – kaže šef stručnog štaba Napretka Milan Đuričić\nNa pitanje da li je Napredak ovom pobedom obezbedio opstanak u Supe ligi, Đuričić je odgovorio:\n– 99 odsto znači opstanak! Potrebna nam je još jedna pobeda kući, protiv Maldosti iz Lučana, na strani šta uradimo. Igraćemo maksimalno sve tri preostale utakmice i videćemo kako će biti.\nDevetog maja Napredak gostuje Voždovcu, zatim dočekuje Mladost iz Lučana, da bi u poslednjem kolu igrao u Novom Pazaru protiv istoimenog superligaša.\nZvezdi sva tri boda u Kruševcu\n05.12.2021 2 128\n05.12.2021 0 110\nIz ličnog ugla: Njihovo veličanstvo – Jakuze\n05.12.2021 0 220\n01.12.2021 0 121\n30.11.2021 0 106\n7. decembra 2021., 23:11


Završena obnova Dispanzera za žene i decu u Kniću\n06 Novembar 2018, 15:06\nKancelarija za upravljanje javnim ulaganjima izdvojila je više od 18 miliona dinara za kompletnu adaptaciju zgrade Dispanzera za žene i decu u okviru Doma zdravlja „Danica i Kosta Šamanović“ u Kniću.\nZavršena obnova vrtića „Izvorčić“ u Beloj Palanci\nU Beloj Palanci završena je sanacija i energetska adaptacija vrtića „Izvorčić“ u okviru predškolske ustanove „Dragica Pavlović“. Kancelarija za upravljanje javnim ulaganjima je za ove namene iz budžeta izdvojila više od 55 miliona dinara.\nZavršeni radovi na obnovi Doma zdravlja u Horgošu\n06 Novembar 2018, 14:06\nZavršeni su radovi na sanaciji zgrade Doma zdravlja u Horgošu opština Kanjiža za čiju sanaciju je izdvojeno blizu 12 miliona dinara iz budžeta Republike Srbije, preko Kancelarije za upravljanje javnim ulaganjima.\nZavršena obnova Doma za stare i penzionere u Dimitrovgradu\n06 Novembar 2018, 05:06\nKancelarija za upravljanje javnim ulaganjima izdvojila je više od 37 miliona dinara za sanaciju zgrade Doma za stare i penzionere u Dimitrovgradu.\nZavršena sanacija Osnovne škole „Vožd Karađorđe“ u Aleksincu\n05 Novembar 2018, 13:05\nZa obnovu Osnovne škole „Vožd Karađorđe“ u Aleksincu Kancelarija za upravljanje javnim ulaganjima izdvojila je više od 64 miliona dinara.


Američka banka pokreće uslugu čuvanja bitkoina – Kripto.ba\nAmerička banka pokreće uslugu čuvanja bitkoina\nAmerička banka pokreće uslugu čuvanja bitcoina dok se institucije utrkuju da zadovolje potražnju za kriptovalutama.Trka za zadovoljavanjem institucionalnih investitora koji žele da se klade na kriptovalutu se zahuktava.\nAmerička banka, peta po veličini banka u ovoj zemlji, objavila je u utorak da je njena služba čuvanja kriptovaluta dostupna menadžerima fondova, i tu vijest je prvi saopštio CNBC. Ponuda će pomoći investicionim menadžerima da pohranjuju privatne ključeve za bitcoin, bitcoin gotovinu i litecoin uz pomoć pod-kastodi kompanije NYDIG, kaže Gunjan Kedia, potpredsjednik odjeljenja za upravljanje sredstvima banke i odjela za investicione usluge. Podrška za druge novčiće, poput ethereuma, očekuje se vremenom.\nOvaj potez je posljednji znak da poznati finansijski igrači počinju da prihvataju kriptovalute kao legitimnu klasu imovine. U domenu kastodi banaka, koje verifikuju i čuvaju bilione dolara tradicionalne imovine veliki igrači poput Bank of New York Mellon, State Street i Northern Trust, već su najavili planove za čuvanje digitalne imovine. „Naši klijenti postaju veoma ozbiljni u pogledu potencijala kriptovalute kao raznovrsne klase imovine“, rekla je Kedia u intervjuu. “Ne verujem da postoji ijedan menadžer imovine koji trenutno ne razmišlja o tome.”\nAmerička banka, koja je osnovana tokom građanskog rata 1863. godine, nalazi se u top 10 igrača sa više od 8,6 triliona dolara u imovini pod kontrolom i administracijom, prema podacima Federalnog osiguranja depozita.\nNakon što je ključni regulator prošle godine objavio dokument u kojem je utvrđeno da nacionalne banke mogu čuvati kripto imovinu, Kedia je ispitala najveće klijente firme kako bi utvrdila da li je njihovo interesovanje istinito. Otkrila je da je interesovanje za kriptovalute široko i da nije ograničeno samo na igrače iz te niše, te da klijenti žele da banka brže reaguje.\n„Ono što smo čuli širom svijeta je da, iako svaka valuta možda neće opstati – možda neće biti mjesta za hiljade različitih coina – postoji nešto u pogledu potencijala ove klase imovine i osnovne tehnologije i bilo bi pametno da pojačamo podršku za to “. Neki klijenti za investicije već imaju pozicije u bitkoinu, dok drugi čekaju da počnu usluge čuvanja, rekla je ona. Američka banka je jedna od prvih institucija koja ima gotovu dostupnu uslugu čuvanja, rekla je Kedia.\nCijena bitcoina je ove godine skočila, otišavši na istorijski maksimum od oko 64.000 dolara u aprilu prije nego što je sljedećeg meseca izgubila polovinu svoje vrijednosti. Ali originalna kriptovaluta se pokazala otpornom: prebrodila je potez Kine da zabrani digitalnu valutu prošlog mjeseca, a rano u utorak ujutro je ponovo dostigao cijenu od 50.000 dolara. Ironija je u činjenici da je bitcoin stvoren da bi se izbacili finansijski posrednici, ali se dijelovi starog finansijskog poretka ponovo stvaraju za potrebe digitalnih valuta. Na kraju krajeva, menadžeri fondova mogli su izabrati da čuvaju svoje kripto ključeve. Ali menadžeri žele da imprimatur ustaljenih imena, poput američke banke, pomogne u otklanjanju briga njihovih klijenata, rekla je Kedia.\nDa bi prihvatila menadžera koji želi da koristi ovaj proizvod, američka banka mora da prati porijeklo klijentovih sredstava po uobičajenim industrijskim standardima protiv pranja novca kao i tako zvanim „upoznaj svog klijenta“, čekovima rekla je ona. Prema navodima banke, proizvod je samo za institucionalne menadžere sa privatnim sredstvima u SAD-u ili na Kajmanskim ostrvima. Ali ako i kada američka Komisija za hartije od vrijednosti odobri bitkoin ETF, očekuje se da će potražnja porasti.\n„Imamo mnogo fondova koji se nadaju da će uložiti u ETF-ove“, rekla je Kedia. „Neki doslovno žele da ugovori o čuvanju budu potpisani na dan kada SEC odobri ETF.“


Regionalni forum o bezbednosti i zdravlju na radu | UGS Nezavisnost\nRegionalni forum o bezbednosti i zdravlju na radu\nDatum: 14. marta 2017 Kategorija: Vesti UGSNema komentara\nRegionalni forum o bezbednosti i zdravlju na radu održan je 8-9. marta 2017. godine u Bratislavi, u organizaciji Evropskog sindikalnog instituta. Forum je okupio predstavnike sindikalnih centrala iz Slovačke, Mađarske, Rumunije, Bugarske, Makedonije, Hrvatske, Slovenije, Poljske, Litvanije, Češke, Letonije, Estonije i Srbije. Srbiju, odnosno UGS NEZAVISNOST, predstavljale su Vera Kondić i Aleksandra Vitorović.\nOsnovni cilj ovoga, kao i svih do sada održanih foruma, je razmena informacija o stanju bezbednosti i zdralja na radu u svakoj od zemalja učesnica, kao i razmena primera dobre i loše prakse. Na osnovu nacionalnih izveštaja i diskusija, prati se i ocenjuje ukupno stanje, normativni okvir i njegova primena u praksi, nivo i efikasnost socijalnog dijaloga u oblasti bezbednosti i zdravlja na radu u svakoj od zemalja učesnica. Tipski izveštaji i profili zemalja učesnica omogućavaju izradu komparativne analize, na osnovu koje se utvrđuju potrebne aktivnosti i prioriteti za sindikalne centrale u ovoj oblasti.\nTokom skupa uočene su sličnosti, bazirane uglavnom na normativnom okviru, ali i niz različitosti u smislu nivoa njegove implementacije, aktivnog učešća relevantnih institucija i socijalnih partnera u Sistemu za bezbednost i zdravlje na radu, kao i efikasnosti u sprovođenju različitih strategija i mehanizama za unapređenje bezbednosti i zdravlja na radu. Razmenjeni su statistički podaci o broju i ishodu povreda na radu, doslednosti u njihovom evidentiranju, kao i o profesionalnim oboljenjima.\nUvidom u aktivnosti sindikalnih centrala na ovom polju, uočeno je da pojedine zemlje, a posebno zemlja domaćin – Slovačka, imaju razvijene mreže sindikalnih inspektora, koji, često u saradnji sa Inspektoratom za rad, vrše nadzor bezbednosti i zdravlja na nivou preduzeća. Sindikalni inspektori su obučeni za rad, redovno obilaze preduzeća u kojima deluju sindikati, prikupljaju periodične izveštaje granskih sindikata i izrađuju objedinjene izveštaje i analize o stanju u ovoj oblasti, sprovode edukaciju članstva.\nNacionalni izveštaji, koji su prezentovani tokom skupa, biće dopunjeni i publikovani u okviru obeležavanja 28. aprila, Međunarodnog dana bezbednosti i zdravlja na radu – sećanja na žrtve nebezbednog rada, koje će, po preporuci Međunarodne konfederacije sindikata (ITUC), ove godine biti posvećeno temi nejednakosti radnika u pristupu bezbednom i zdravom radu.\nU okviru Foruma, organizovana je poseta kompaniji „Slovnaft“, tokom koje su se učesnici skupa sastali sa predstavnicima menadžmenta, sindikata i sa licima zaduženim za bezbednost i zdravlje na radu. Upoznati su sa politikama i merama koje se sprovode u kompaniji, sa sredstvima zaštite, kao i sa sistemom obuke koja se obezbeđuje zaposlenima, u cilju prevencije povreda na radu i pojave profesionalnih oboljenja.\nForumi će, ubuduće, biti fokusirani i na strategije sindikalnih centrala, koje bi trebalo da budu usmerene ka jačanju preventive, osposobljavanju aktivista za efikasan rad u oblasti bezbednosti i zdravlja na radu, razvijanju sistema izveštavanja i ka jačanju uticaja sindikata na unapređenje situacije u ovoj oblasti, na svim nivoima.\nOcena organizatora i učesnika je da se problemi u ovoj, kao i u drugim oblastima od značaja za sindikate, lakše mogu prevazići zajedničkim inicijativama i aktivnostima, uz razmenu iskustva i informacija i kroz realizaciju zajedničkih projekata.


Predstavljene preporuke civilnog društva zemljama OEBS-a\n► Predstavljene preporuke civilnog društva zemljama OEBS-a\nPlatforma građanske solidarnosti predstavila je danas preporuke za učesnike Ministarskog saveta OEBS i Beogradsku deklaraciju o slobodi izražvavanje usled, kako je rečeno na konferenciji za medije, smanjivanja prostora za rad civilnog društva i ugrožavanja fundamentalnih sloboda, naročito izbeglica i migranata.\nMeđutim, prema rečima šefa Radne grupe za predsedavanje Srbije OEBS-u Dejana Šahovića, Srbija je tokom predsedavanja OEBS-u promovisala aktivnosti i značaj rada civilnog društva, posebno kada je u pitanju oblast ljudskih prava.\nSrbija je, kako je rekao, nastojala da ukaže na važnost ljudskih prava kao celine u OEBS, naročito prava nacionalnih manjina, slobode veroispovesti i uverenja, a organizovala je i mnoge sastanke posvećene očuvanju bezbednosti novinara i slobode štampe.\nŠahović je ocenio da se OEBS suočava sa brojnim teškim pitanjima, ali da postoji nastojanje da se postigne konsenzus i izgradi dijalog.\nRalf Du Long iz Platforme građanske sollidarnosti predstavio je preporuke, naglasivši da su najvažnije one koje se bave smanjivanjem prostora za rad civilnog društva, ugroženosti slobode izražavanja i migracijama.\n"Prostor za civilno društvo i fundamentalne slobode se smanjuje. Godine 2015, ali i prethodnih godina, svedočili smo konstantnom i rastućem pritisku na branioce ljudskih prava. To je zabrinjavajući trend i razvoj događaja", smatra on.\nDu Long je dodao da se uz pomoć instrumenata OEBS ti problemi mogu prevazići uz učešće zemalja članica OEBS.\nKako je rekao, problemi ekonomskih migranata i izbeglica biće jedna od centralnih tema 2016. godine, za čije će rešavanje, kako je naglasio, posebno biti važan rad civilnog društva.\nPredstavljajući Beogradsku deklaraciju slobode izražavanja, njegova koleginica iz Platforme građanske solidarnosti Kejti Moris upozorila je da je ta sloboda "napadnuta" u pojedinim zemljama članicama OEBS.\nOna je istakla da je posebno zabrinjavajuće ugrožavanje slobode izražavanja putem interneta i u medijima.\nŠef Radne grupe za predsedavanje Švajcarske OEBS-u Rafael Negeli ukazao je na važnost očuvanja principa Helsinškog završnog akta i naglasio da dijalog sa civilnim društvom može učiniti OEBS jačim, efektivnijim i održivijim.\nStalni predstavnik Nemačke u OEBS Eberhard Pol pozdravio je donošenje preporuka i Beogradske deklaracije slobode izražavanja i poručio da će njegova zemlja obratiti posebnu pažnju na te dokumente kao predsedavajuća OEBS 2016. godine.\nOn je istakao da su ljuska prava povezana sa bezbednošću, te da nema jednih bez drugih.\nBivši šef Verifikacione misije Organizacije za evropsku bezbednost i saradnju na Kosovo, ambasador Vilijem Voker (84) je danas, u selu Račak, rekao da je i "u drugim mestima na Kosovu bilo...\nOrganizacija za evropsku bezbednost i saradnju (OEBS) predlaže raspoređivanje posmatračke misije za parlamentarne izbore koji treba na proleće da se održe u Srbiji, koja bi uključivala pored...


Revidirana memorija britanske novinarke\nBritanska novinarka Iv-En Prentis danas je na sudjenju Slobodanu Miloševiću negirala i potvrdjivala da su srpske snage na Kosovu 1999. činile zločine nad Albancima, u zavisnosti da li ju je ispitivao optuženi Miloševich ili tužilac Džefri Najs\nKao svedok odbrane Prentisova, koja je u maju 1999, izveštavala sa Kosova za londonski Tajms, izjavila je da su joj Albanci tada govorili da napuštaju Kosovo iz straha od OVK i NATO bombardovnja. Ona je rekla i da sama na Kosovu nije videla bilo kakvo protivzakonito ponašanje policije i Vojske Jugoslavije. Prentisova je ispričala i da je 30. maja 1999. bila ranjena u napadu NATO aviona na njen automobil u okolini Prizrena.\nSvedokinja je tvrdila i da po njenim istraživanjima na sarajevskoj pijaci Markale u februaru 1994. više od 60 gradjana nije poginulo od srpske granate, već od mine koje su muslimanske vlasti podmetnule ispod tezge. Prentisova je rekla da je te godine u\nPredsedništvu BiH videla Osamu bin Ladena kako ulazi na sastanak sa Alijom Izetbegovićem.\nU unakrsnom ispitivanju, medjutim, tužilac Džefri Najs je iz knjige Prentisove citirao potpuno suprotne tvrdnje očevidaca da su srpske snage na Kosovu činile zločine i proterivale Albanaca. Svedokinja je, na to, potvrdila da stoji iza svega što je napisala. Rekla je i da je tačno da su joj kontakte sa Albancima na Kosovu ograničavali "prosrpski filozof" Danijel Šifer i pratioci iz policije koji su joj omogućili posetu. Najs je pitao svedokinju ima li materijalnih dokaza za tvrdnju o izrežiranom napadu na Markale, a ona je odgovorila negativno.\nZabeležimo na kraju i da glavna tuziteljka Tribunala Karla Del Ponte u ponedeljak putuje u posetu Beogradu čija će glavna tema biti pronalaženje i hapšenje generala Ratka Mladića.


Gogić: "Jagodini ništa više od poštovanja" - Sportske.net\nGogić: "Jagodini ništa više od poštovanja"\nBivši prvotimac Jagodine a sada fudbaler Crvene zvezde, Goran Gogić, poručio je da će on i saigrači ukazati poštovanje ekipi Mladena Dodića ali da će se na tome završiti čitava priča jer crveno-beli žele novi trijumf u prestonici Pomoravskog okruga.\nAtmosfera pred gostovanje Crvene zvezde u Jagodini po pravilu je uzavrela a o tome koliko se strasti uzburkaju u gradu na Belici pred ovakve mečeve najbolje može da posvedoči nekadašnji prvotimac Jagodine, Goran Gogić.\n"Zvezda je uvek bila i biće magnet za ljubitelje fudbala u Jagodini. U klubu i među igračima je poseban naboj, žargonski rečeno svi su spremni da pruže i 200 posto mogućnosti. Znaju dobro i moji saigrači šta nas čeka, a ja samo mogu da konstatujem da će nam utakmica u Jagodini, uz večiti derbi, biti najteže gostovanje do kraja sezone" objašnjava Gogić u razgovoru za "Novosti".\nVezni fudbaler preselio se u Crvenu zvezdu u smirnaj prethodnog letnjeg prelaznog roka ali sjajne uspomene koje ga vežu za Jagodinu neće uticati na to da pruži svoj maksimum u subotu.\n"I dok sam igrao za Jagodinu bio sam veliki zvezdaš, a tek sad, kad igram u klubu za koji živim, učiniću sve da doprinesem pobedi koliku god šansu da dobijem od trenera Stojanovića. I drugarstvo s momcima iz Jagodine će na tih 90 minuta prestati, oni će igrati za svoj grb, ja za svoj i tu neće biti ni emocija ni pardona. Posle ćemo opet biti prijatelji" ističe Gogić.\nZvezda u Jagodini zna samo za pobede pa se u taboru crveno-belih nadaju da će tradicija biti nastavljena, premda Goran Gogić ističe da narednom rivalu treba prići sa poštovanjem.\n"Jagodini ćemo ukazati dužno poštovanje, ali ništa više od toga. Mi svoj cilj dobro znamo, prvo mesto koje smo preuzeli prošlog vikenda ne želimo da prepuštamo do kraja sezone i u svaku narednu utakmicu ulazimo s ambicijom da pobedimo. Od tog plana nećemo odstupati jer samo tako možemo da vratimo titulu na 'Marakanu'" zaključak je Gorana Gogića.\nDerbi meč 17. kola JSL na programu je u subotu sa početkom od 14 časova i 30 minuta.


Vesta 444 visilica 3*E27 bela | ePonuda.com\nVesta 444 visilica 3*E27 bela cene\n- Visilica luster u beloj boji savremenog i modernog izgleda sa širokom mogućnošću primene u različitim ambijentima i prostorijama. Od dnevne sobe, preko trpezarije, soba ili kuhinje, vrlo lako će pronaći.\nVisilica luster u beloj boji savremenog i modernog izgleda sa širokom mogućnošću primene u različitim ambijentima i prostorijama, Od dnevne sobe, preko trpezarije, soba ili kuhinje, vrlo lako će pronaći\nEPonuda nije internet prodavnica već Vam omogućava da brzo i lako nađete Vesta 444 visilica 3*E27 bela po najjeftinijoj ceni. Naš cilj je da kupci budu što bolje informisani o ponudi Vesta 444 visilica 3*E27 bela na tržištu Srbije. Vrlo lako nalazite željeni proizvod za kategoriju Visilice cene, ne morate da lutate od sajta do sajta za Vesta Visilice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Vesta 444 visilica 3*E27 bela sa PRODAVCEM. EPonuda ne može da garantuje potpunu tačnost specifikacije i slika za Vesta 444 visilica 3*E27 bela. Pre kupovine, podatke za Vesta 444 visilica 3*E27 bela proverite na sajtu PROIZVOĐAČA.


Trgovska gora: Pravna bitka protiv odlagališta otpada zapela na glasanju - Akta.ba\n27.02.2021. 10:03 / Izvor: Nezavisne novine\nStrategija pravne zaštite interesa BiH u vezi sa planiranim odlaganjem radioaktivnog otpada i istrošenog nuklearnog goriva na lokaciji Trgovska gora, na granici Hrvatske sa BiH, još se ni ne nazire.\nMože se to zaključiti iz Izvještaja o radu Koordinacionog tijela, Ekspertskog tima i Pravnog tima u vezi sa problematikom odlaganja radioaktivnog otpada i istrošenog nuklearnog goriva na lokaciji Čerkezovac, na području opštine Dvor, u Hrvatskoj.\nU ovom dokumentu navodi se da se osnovni zadatak Pravnog tima ogleda u izradi strategije pravne zaštite interesa BiH te da je do 31. januara ove godine Pravni tim održao dvije redovne i jednu konsultativnu sjednicu.\nOdmah se, kako se ističe, pristupilo iznalaženju najadekvatnijeg metodološkog pristupa za izradu strategije. Međutim, na obje sjednice pojavio se identičan problem.\n"Problematika koja se zadržala tokom obje održane sjednice ovog tijela odnosila se na utvrđivanje načina glasanja koji je potrebno definisati usvajanjem poslovnika o radu Pravnog tima", naglašava se u pomenutom izvještaju.\nKako se dodaje, uprkos određenim nesaglasnostima koje se odražavaju na rad Pravnog tima, predsjedavajući tog tima Željko Bogut na posljednjem sastanku sa predstavnicima Koordinacionog tijela i Ekspertskog tima, izrazio je duboko uvjerenje da će biti pronađen adekvatan način za prevazilaženje ovih problema.\n"Samim tim će se intenzivirati rad na kvalitetnom i efikasnom izvršavanju osnovnih zadataka Pravnog tima, a koji se prvenstveno odnose na jasno definisanje osnovnih smjernica za pravnu zaštitu ugroženih opština, stanovništva i životne sredine na teritoriji BiH usljed odlaganja radioaktivnog otpada i istrošenog nuklearnog goriva na lokaciji Trgovska gora", ističe se u izvještaju.\nMario Crnković, predsjednik Udruženja "Green team" Novi Grad, kaže da je, kada je riječ o ovoj problematici, najodgovorniji posao na Ekspertskom i Pravnom timu, jer su oni ti na osnovu kojih građani imaju pravo da zahtijevaju odgovorno ponašanje od donosilaca odluka na svim nivoima.\nKako naglašava, nevladin sektor, za razliku od učešća u Ekspertskom timu, nije ni imao priliku da bude dio Pravnog tima.\n"Ma koliko to djelovalo zabrinjavajuće, ulog koji imamo u slučaju 'Trgovska gora' doslovno se mjeri u životima stotina hiljada ljudi. Izuzetno poštujem sposobnost i bogate biografije pojedinaca u Pravnom timu, ali stvarno ne možemo biti zadovoljni urađenim. Uistinu zabrinjava to što segment u kojem treba da imamo najjaču snagu, jer je toliko argumenata na našoj strani, predstavlja u ovom momentu najslabiju tačku", rekao je Crnković.\nIstovremeno, Miroslav Drljača, načelnik opštine Novi Grad, kaže da nema potpuni uvid u to šta se dešava u Pravnom timu.\n"Ono što je veoma važno jeste da Ekspertski tim, čiji sam član, radi intenzivno te da sve ono što je planirano ide definisanom dinamikom. Manje-više svake sedmice zasjedamo i to ide dobrim tempom", rekao je Drljača.\nU Opštini Novi Grad realizacija projekata u vrijednosti od 4 miliona KM


ISO 27001 standard Sistem menadžmenta bezbednosti informacija | Mobes\nNeprestano unapređujte Vaše poslovanje uz pomoć najpoznatijeg svetskog sistema menadžmenta bezbednošću informacija\nIz tog razloga, bespredmetno je uopšte naznačavati koliko je za svaku firmu ili organizaciju važno da zaštiti svoje poverljive podatke i informacije. Usled raznih izazova koje donosi savremeno doba, sačuvati poverljivost važnih podataka je dodatno otežano, ali je ipak ostvarivo i to uz pomoć ISO/IEC 27001 sistema menadžmenta bezbednosti informacija.\nISO/IEC 27001 (ISMS) standard je međunarodno prepoznati okvir prema kojem se vrši upravljanje bezbednosti informacija. Pripada seriji standarda ISO 27000 (uključujući ISO 27002 i ISO 27005) i pomaže organizacijama da identifikuju rizike otkrivanja bitnih informacija, te da, u skladu sa tim, postave odgovarajuće mere kontrole sa ciljem smanjenja tog rizika.\nDrugim rečima, ISO/IEC 27001 standard pomaže kompanijama i organizacijama da:\nPrepoznaju rizike i uspostave adekvatne mere kontrole koje će njima upravljati ili ih smanjiti;\nUspostave fleksibilnost tokom procesa prilagođavanja postavljenih mera kontrola u svim izabranim oblastima svog poslovanja;\nPridobiju poverenje zainteresovanih strana i klijenata tako što im garantuju zaštitu njihovih podataka;\nDemonstriraju skladnost i pridobiju status poželjnog dobavljača;\nIspune više zahteva tendera, prikazivajući skladnost.\nTakođe, u slučaju da ste već počeli sa uvođenjem standarda ISO 27001, možemo Vam pomoći da lakše i jednostavnije završite čitav proces i tako steknete više pogodnosti koje Vam nudi sistem upravljanja bezbednosti informacija.\nSaznajte šta zapravo predstavlja Sistem menadžmenta bezbednosti informacija ISO/IEC 27001 i zbog čega je pogodan za poslovanje.\nOtkrijte najbolji način da uvedete ISO/IEC 27001 standard i na koji način naša kompanija može da Vam pomogne u tome.\nUpoznajte svoje poslovanje sa Sistemom menadžmenta bezbednošću informacija ISO/IEC 27001 i otkrijte kako je ovaj standard dizajniran da ispuni sve ciljeve Vaše kompanije.\nŠta predstavlja Sistem menadžmenta bezbednošću informacija ISO/IEC 27001?\nISO/IEC 27001 standard je međunarodni standard za upravljanje bezbednosti informacijama. Ovaj standard usmerava organizacije kako da ustanove nezavisno ocenjeni sertifikovani sistem bezbednosti informacija. Na ovaj način, mogu se efikasnije obezbediti svi finansijski i poverljivi podaci, čime bi se minimizirala mogućnost nelegalnog pristupanja podacima ili pristup informacijama bez dozvole.\nPomoću ISO/IEC 27001 standarda, možete da demonstrirate predanost i usklađenost sa najboljom globalnom praksom, dokazivajući time svojim korisnicima, kupcima i zainteresovanim stranama da je bezbednost informacija u Vašoj kompaniji razvijena na najvišem nivou.\nOsigurajte svoje bitne podatke i informacije primenom standarda ISO/IEC 27001 u sklopu Vašeg poslovanja. Sarađujte sa nama i izgradite Sistem menadžmenta bezbednošću informacija dizajniran u skladu sa Vašim potrebama.\nSvaki posao ima jedinstveni spoj podataka sa kojima upravlja i jedinstvene vrste rizika kojima treba da upravlja. Svaka organizacija je u posebnoj fazi upravljanja ovog sistema i zbog toga nudimo prilagođene pakete, koji će Vam pomoći da lakše implementirate sistem bezbednosti informacija. Samim tim, ISO/IEC 27001 standard može da bude prilagođen samo proizvodima i uslugama koje nudi Vaša organizaciji.\nKako da implementirate ISO/IEC 27001 standard?\nImplementiranjem standarda ISO/IEC 27001, organizacija može smanjiti troškove na suvišnim proizvodima i uslugama i lakše prevazići probleme sa kojima se svakodnevno suočava. Naša kompanija Vam pomaže da oblikujete projektni plan sistema ISO/IEC 27001 i da ga uskladite sa ostalim sistemima kojima upravljate u sklopu Vaše organizacije. Na taj način, bićemo sigurni da je upravljanje bezbednosti informacija jedan od ključnih procesa organizacije, bez obzira na to u kojoj fazi implementacije se trenutno nalazi.\n3. Uporedite stanje postojećeg Sistema menadžmenta bezbednošću informacija sa zahtevima standarda ISO/IEC 27001;\n5. Isplanirajte i dodelite uloge, obaveze i rasporede;\n6. Prilagodite osnovne zahteve standarda ISO/IEC 27001 Vašem poslovanju;\n8. Delite svoje znanje o načinu upravljanja sistema ISO/IEC 27001 sa svojim kolegama i podstaknite zaposlene da se obuče za interne auditore;\n9. Redovno preispitujte sistem ISO/IEC 27001 kako biste bili sigurni da ga neprestano unapređujete.\nFormalna procena je dvostepeni proces, u kojoj će konsultant najpre da ispita spremnost Vaše organizacije za procenu, tako što će proveriti neophodne procedure standarda ISO/IEC 27001 i razvijenost uspostavljenih kontrola. Detalji naših analiza će biti podeljeni sa Vama i u slučaju pronalazaka neusaglašenosti, imaćete mogućnost rešavanja istih. U slučaju kada su svi zahtevi ispunjeni, prelazi se na procenu nivoa implementacije procedura i kontrolu u okviru organizacije, prema zahtevima sertifikacije standarda ISO/IEC 27001.\nSistem upravljanja bezbednosti informacija se ne završava sa sertifikacijom samog sistema. ISO/IEC 27001 standard može da raste i da se razvija zajedno sa Vašim poslovanjem, obezbeđujući sigurnost Vaših podataka bez obzira na obim promena u organizaciji. Redovna ažuriranja o poslednjim razvojima ISO/IEC 27001 serije i ostalih sistema upravljanja će Vas uvek držati u toku. Takođe, možete održavati Vaše sposobnosti relevantnim putem naših trening kurseva. Sve ovo, uz podršku naših menadžera i poslovnih revizora, pomoći će Vam da ostanete konkurentni i da nastavite sa poboljšanjem svog poslovanja.\nUz našu podršku, možete neprestano da unapređujete svoj sistem menadžmenta ISO/IEC 27001 i uvek budete u toku sa najnovijim trendovima.\nTranzicija na ISO/IEC 27001:2013 standard\nPopularni kursevi i obuke za ISO/IEC 27001 standard\nKoristimo ubrzane tehnike učenja kako bismo bili sigurni da ste u potpunosti razumeli sve zahteve standarda ISO/IEC 27001. Ovaj vid obuke se sastoji od predavanja i radionica interaktivnih delova, koji Vam omogućuju da date svoje mišljenje i iznesete svoje stavove, primere iz prakse i slično.\nSaznajte više o obuci za standard ISO/IEC 27001.


Sport | Super Radio\nSvetsko na Super radiju vol.2\njul 4 Info, Sport bez komentara\nKada pogledate u prošlost, videćete da su oni koji su izgubili ratove u Rusiji izgubili i ovaj fudbalski, osim Francuske\nOdbojkaš iz Niša osvojio bronzu za Srbiju\navgust 25 Sport bez komentara\nNišlija Vukašin Rajković i njegov partner Dragan Milanović osvojili treće mesto na Balkanijadi u bič voleju u Solunu.\njul 21 Sport bez komentara\nPredstojećeg vikenda, 26. i 27. jula, na niškom bazenu Čair održaće se turnir u odbojci na pesku. Organizator turnira je Odbojkaški klub Niš, a turnir se održava u okviru prvenstva Srbije. Prijava muških i ženskih ekipa ...\nPrijateljski susret imenjaka na Čairu\nU utorak 15. 07. sa početkom u 19h na stadionu Čair, fudbaleri Radničkoh iz Niša i imenjaka iz Kragujevca odigraće prijateljsku utakmicu. Ulaz je slobodan Domaćem timu će ovo biti druga prijateljska utakmica u početnoj f...


Korona virus: U Srbiji počinje vakcinacija dobrovoljno prijavljenih, Bajdenov plan - 1.400 evra svakom Amerikancu - BBC News na srpskom - Dnevni list Danas\nPočetna » BBC News na srpskom » Korona virus: U Srbiji počinje vakcinacija dobrovoljno prijavljenih, Bajdenov plan – 1.400 evra svakom Amerikancu\nBBC News na srpskom15.01.2021. 08:30\nU Srbiji u petak počinje vakcinacija prve grupe ljudi koji su se dobrovoljno prijavili, Francuska je uvela stroži policijski čas, a Džo Bajden, budući predsednik Amerike, predstavio plan pomoći za oporavak privrede od 1,9 biliona dolara.\n„Prvo ćemo vakcinisati oko 1.000 ljudi iz Beograda, a onda ćemo ići na 75 plus godina širom Republike koji će se vakcinisati već u subotu“, rekla je premijerka Srbije Ana Brnabić za Radio-televiziju Srbije i navela da se oko 200.000 ljudi prijavilo do sada.\nBajdenov plan od 1,9 biliona dolara tek treba da prođe glasanje u Kongresu, a predviđa pomoć od bilion dolara za domaćinstva, odnosno direktnu uplatu od 1.400 svakom Amerikancu.\nOko 415 milijardi bi trebalo da bude izdvojeno za borbu protiv virusa, a 440 milijardi predviđeno je kao pomoć malim privrednicima.\n2 reagovanja na “Korona virus: U Srbiji počinje vakcinacija dobrovoljno prijavljenih, Bajdenov plan – 1.400 evra svakom Amerikancu”\nVesna Mandic kaže:\nKakav vam je ovo naslov?! Kakve veze ima situacija sa koronom u Srbiji sa bajdenovim planom da da neki novac Amerikancima? Da li mi se cini ili vi to pokusavate sugestijom da uticete na narod (čitaoce) da odluce da dobrovoljno prime vakcinu…pitam se, pitam…Pa, vi mediji ste haos!!!\n15. januara 2021. u 10.50\nDa li je isplata 1400 EUR u Guldenima ili Drahmama, jer je sledeci naslov u $.


PREDRAG ĐURIĆ: Poražavajuće je ako navijači imaju više autoriteta u Srbiji od lekara | Autonomija\n"U situaciji kada širom sveta pandemija i dalje bukti, a kada broj slučajeva u Srbiji raste, sva javna okupljanja deluju nerazumno i nepromišljeno"\nNe mogu da nađem niti jedan razlog zašto su se fudbalski mečevi morali desiti uz prisustvo publike, mada je i njihovo održavanje uopšte nerazumno. Najveći je problem što se išlo iz krajnosti u krajnost – ili je cela zemlja u kućnom pritvoru, ili su svi na stadionima i žurkama – kaže u razgovoru za Danas epidemiolog Predrag Đurić, komentarišući dozvolu da se publika vrati na tribine, kao i odigranu utakmicu finala fudbalskog Kupa Srbije pred navijačima u nedelji kada zemlja nastavlja da beleži rast obolelih od korona virusa.\nOn objašnjava da je „bez podataka dobijenih epidemiološkim ispitivanjem“ teško reći da li se i na koji način skok zaraženih može dovesti u vezu sa sportskim događajima koji su organizovani, dodajući istovremeno „da je verovatno do nastanka nedavnih infekcija došlo na više načina, odnosno pod različitim okolnostima“.\nNa pitanje Danasa kako vidi spekulacije da je dozvoljeno igranje utakmica pred publikom kao usluga vlasti navijačima, sagovornik Danasa kaže da „navijači postoje svuda u svetu, ali nisam čuo da igde oni diktiraju protivepidemijske mere“.\n– Ako u tome ima istine, zaista bi bilo poražavajuće da oni imaju više autoriteta u Srbiji od lekara – ističe Đurić.\nTokom prošle nedelje u Srbiji je prema zvaničnim podacima otkrivano oko 90-ak novozaraženih, da bi taj broj počeo da raste od utorka (102), što je nastavljeno i narednih dana – sreda (143), četvrtak (137), petak (193).\nIstovremeno, istraživački portal Birn objavio je da je krajem prošle nedelje zapravo otkrivao mnogo više zaraženih (između 300 i 340) dnevno, ali da su te cifre prikrivane od javnosti.\nNiko od članova Kriznog štaba nije demantovao ove navode Birna, dok su istovremeno otvaranje novih kovid bolnica, ogromne gužve u kovid ambulantama, zastoj u obradi testova govorili u prilog tome da se u Srbiji epidemija ponovo razbuktava.\nKako je rekla članica Kriznog štaba Darija Kisić Tepavčević, radi se o drugom „piku“ prvog talasa za koji se nada da neće biti jak kao prvi koji smo imali u aprilu.\nOna je takođe najavila da bi u trenutnoj situaciji jedna od novih „restriktivnih“ mera moglo biti ograničenje rada noćnih klubova.\nA slično je juče ponovio i Predrag Kon rekavši da „možemo da razmišljamo i o prekidu rada noćnih klubova i smanjenju radnog vremena lokala“.\nNa pitanje šta treba sada raditi, epidemiolog Predrag Đurić odgovara da su mere koje smo ranije imali (tokom vanrednog stanja) bile nerazumne, dok su one koje su nastavile da se primenjuju nekoliko nedelja nakon ukidanja vanrednog stanja bile opravdane.\n– Pod nerazumnim merama prvenstveno mislim na potpunu zabranu izlaska iz domova, vojsku na ulici, sajamske bolnice i javne karantine. To nije trebalo ni primenjivati. Mere koje i te kako imaju smisla su zabrana javnih okupljanja, ograničenje broja osoba u grupi na članove porodice ili partnere, značajno ograničiti broj putnika u javnom prevozu unutar jednog vozila, kućna dostava namirnica starijim sugrađanima, obavezno nošenje maski u javnim objektima i preporuka istog pri porodičnim okupljanjima. I to je trebalo održati, smatra Đurić, dodajući da je trebalo razmišljati i o uvođenju novih mera kao što su „ljudski uslovi za zakazivanje termina u zdravstvenim ustanovama, bankama, poštama kako bi se izbegli redovi, povećanje osoblja u tim službama i u prodaji namirnica, proširenje pešačkih i biciklističkih zona…“.\nNa poslednjoj sednici Kriznog štaba održanoj u ponedeljak, jedina nova mera koja je doneta je obavezno nošenje maski u javnom prevozu. Istovremeno, poslednjih nedelja članovi Kriznog štaba ponavljali su poruku da je sada sva odgovornost na građanima i da isključivo od njihovog ponašanja zavisi kako će epidemija dalje teći. Odgovarajući na pitanje kako vidi tu poruku, Đurić kaže da „prebacivanje odgovornosti na građane najmanje košta“.\n– Lično sam tužan što nas pandemija ničemu nije naučila – ne čujem uopšte predloge za značajno povećanje zdravstvenog budžeta, za mnogo više zdravstvenih radnika i radnika u domovima za stare, bolju organizaciju svakodnevnog života koji će biti prihvatljiviji za građane. Razumem da su lekari podneli ogroman teret tokom pandemije, ali ipak ne mogu da se složim sa njihovim ćutanjem. Danas više nego ikad lekari, sem što pružaju zdravstvenu zaštitu, imaju obavezu i da budu istaknuti intelektualci, prometeji jednog boljeg i pravičnijeg društva – zaključuje Đurić.\nSvi kalkulišu sa što manje troškova\nUpitan da prokomentariše mogućnost da iza sveopšteg popuštanja mera na jednoj strani, i pooštravanja kriterijuma za testiranje i slanje u samoizolaciju na drugoj, zapravo stoji namera da dođe do tihog prokužavanja, Predrag Đurić ističe da se „od početka pandemije diskutuje na koji način pronaći najbolji odnos između protivepidemijskih mera i uobičajenog načina života“. „Opcije se kreću od što striktnijeg ograničenja prenošenja, pa do puštanja stihijskog toka koji bi vodio širokom prokužavanju. Međutim, svesni smo da je u većini evropskih zemalja trenutna prokuženost jednocifrena (a izolacija je bila mnogo blaža nego u Srbiji). Stavovi uglavnom zavise od ugla posmatranja: iz ugla kapitala bitno je da radnici ne izostaju sa posla, pa bi odatle logično stizali glasovi za masovno prokužavanje. Sa aspekta zdravstvenog sistema, najznačajnije je da bolnice ne budu prebukirane. Oba ugla posmatranja kalkulišu sa što manjim troškovima“, navodi Đurić.


Đoković: Bilo je problema, izbacio sam ga iz zone komfora - Sport - Dnevni list Danas\nPočetna » Sport » Đoković: Bilo je problema, izbacio sam ga iz zone komfora\nPrvi reket sveta istakao da je Andrej Ruboljov nezgodan rival, nakon plasmana u polufinale Završnog mastersa\nN. M.17.11.2021. 16:12\nfoto (BETAPHOTO AP Photo/Luca Bruno)\nIako je prema konačnom ishodu izgledalo da je prvi međusobni susret Đokovića i Rubljova bio samo stvar rutine za najboljeg tenisera današnjice, Novak je posle meča istakao da je bilo perioda tokom duela koji su pokazali da je ruski teniser vrlo neugodan rival.\n„Odličan nastup pogotovo na servis gemovima, servirao sam dobro, to me je rasteretilo i olakšalo posao. On igra izuzetno brzo, prvi put smo se suočili na terenu. Bilo je nervoze sa obe strane na početku, izgubili smo obojica servis gem. Posle brejka su se stvari posložile, počeo sam da ga čitam. Nezgodan je rival, ali sam uspeo promenom ritma da ga izbacim iz zone komfora i to mi je pomoglo da ga pobedim u dva seta“, izjavio je Đoković.\nNovakova pobeda nad Rubljovim bila je njegova 40. na završnim mastersima, težine 10. plasmana u polufinale poslednjeg turnira u takmičarskoj godini.\nAndrej RubljovNovak ĐokovićZavršni masters u TorinuBeograd\nOporavkom Anta Žižića Matijas Lesor automatski je postao višak u Makabiju iz Tel Aviva. Dve strane su se definitivno razišle tako da je francuski centar slobodan na tržištu.\nOznačili su u Juventusu dovođenje Dušana Vlahovića kao apsolutni...\nPorazom Brage u Danskoj (3:2) izvršena je rokada na...


ODRŽAN SASTANAK VLASTI I OPOZICIJE\nODRŽAN SASTANAK VLASTI I OPOZICIJE\nBez izjava za medije napustili FPN\nNa Fakultetu političkih nauka (FPN) u Beogradu sastali su se juče predstavnici vlasti i opozicije koji su, kako su pojedini mediji preneli razgovarali o pripremi za dijalog o izbornim uslovima.\nTakođe, na sastanku su bili i Miroslav Aleksić iz Narodne stranke i Aleksandar Ivanović iz SDS, Nebojša Zelenović predsednik Zajedno za Srbiju i predstavnici civilnog sektora - predsednica Beogradskog fonda za političku izuzetnost Sonja Liht i Milan Antonijević iz Fonda za otvoreno društvo koji je bio moderator jučerašnjeg okruglog stola. Prisutan je bio i Bojan Klačar iz CeSID-a.\nO detaljima sastanka u međuvremena oglasio se Vladimir Đukanović poslanik SNS, na svom Tviter nalogu.\nNešto posle 14 sati razgovor je završen, ali ni predstavnici vlasti ni opozicije nisu davali izjave jer, kako su rekli, dogovoreno je da organizatori izađu sa saopštenjem.\nIzvršni direktor Fonda za otvoreno društvo Milan Antonijević izjavio je da je sastanak o izbornim uslovima protekao u konstruktivnoj atmosferi i najavio da će vrlo brzo biti organizovan novi sastanak.


RTS :: Srbija pregovara sa Izraelom o nabavci protivoklopnih raketa "spajk"\nDruštvo Srbija pregovara sa Izraelom o nabavci protivoklopnih raketa "spajk"\nčetvrtak, 02. sep 2021, 19:55 -> 23:50\nRekete "spajk" su najnovije generacije i lansiraju se sa postolja, oklopnog vozila ili helikoptera i uništavaju sve moderne tenkove i oklopna vozila.\nImaju domet 5,5 kilometara ili čak 10 ako ih lansira helikopter.\n"U Srbiji nastupamo zajedno sa 'Jugoimportom' i radimo na promociji raketa 'spajk LR-2', koja je ovde izložena. To je ono što promovišemo u poslednje vreme. Ukoliko posao sa 'Jugoimportom' uspe, onda ćemo ponuditi i druga rešenja. To su rakete 'spajk ER' i NLOS koje imaju mnogo veći domet", rekao je Al Zaher, regionalni direktor firme "Rafael – Napredni odbrambeni sistemi".\nProtivoklopni sistem "spajk" trenutno koristi 37 vojski širom sveta i do sada je proizvedeno više od 30.000 raketa.\n"Familija projektila 'spajk' je jedinstvena i sastoji se od četiri vrste raketa. Dometa dva kilometra, pet, 10 i 16 i najmoćnija raketa ima domet od 32 kilometra. Sve je to napredno i ovo je sistem pete generacije. Tako da postoji mogućnost gađanja ciljeva na daljinama od dva do 32 kilometra", objašnjava Zaher.\nInače, sistem "spajk" u regionu koriste Oružane snage Republike Hrvatske na oklopnim vozilima "Patria", Slovenačka vojska na istim vozilima, dok Rumunija ima dve vrste lansera i raketa - sa borbenih vozila pešadije MLI-84 i helikoptera IAR-330.\nVerzija LR-2 koja je predmet pregovora sa Srbijom, ima veću probojnost oklopa i može da probije aktivno-reaktivni oklop i posle još 1.000 milimetara pancirnog čelika - što znači da uništava sve savremene tenkove.\nIma bolji sistem nišanjenja, u radu sistema se u velikoj meri koristi veštačka inteligencija, a raketa pogađa cilj pod uglom od 70 stepeni, što znatno povećava probojnost čelika ili betona.\nU odnosu na verziju LR koja se masovno koristi, nova verzija LR-2 ima povećan domet sa pet na pet i po kilometara kada se lansira sa zemlje i pogađa cilj na daljini od 10 kilometara ako se lansira sa helikoptera.\nRakete se mogu lansirati sa postolja, kada sistem opslužuju dva vojnika, zatim sa oklopnih vozila, brodova i helikoptera.\nNajnapredniju verziju LR-2 trenutno koriste Izrael, Slovačka, Estonija i Australija i rakete pravi podružnica izraelske kompanije "Rafael" - firma "Eurospajk", čije je sediše u Nemačkoj.